title: Απόφαση (EE) 2015/2355 του Συμβουλίου, της 10ης Δεκεμβρίου 2015, με την οποία εξουσιοδοτούνται ορισμένα κράτη μέλη, προς το συμφέρον της Ευρωπαϊκής Ένωσης, να αποδεχθούν την προσχώρηση της Ρωσικής Ομοσπονδίας στη σύμβαση της Χάγης του 1980 για τα αστικά θέματα της διεθνούς απαγωγής παιδιών

text:
               17.12.2015

               EL

               Επίσημη Εφημερίδα της Ευρωπαϊκής Ένωσης

               L 331/14

         ΑΠΌΦΑΣΗ (EE) 2015/2355 ΤΟΥ ΣΥΜΒΟΥΛΊΟΥ
   της 10ης Δεκεμβρίου 2015
   με την οποία εξουσιοδοτούνται ορισμένα κράτη μέλη, προς το συμφέρον της Ευρωπαϊκής Ένωσης, να αποδεχθούν την προσχώρηση της Ρωσικής Ομοσπονδίας στη σύμβαση της Χάγης του 1980 για τα αστικά θέματα της διεθνούς απαγωγής παιδιών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 81 παράγραφος 3, σε συνδυασμό με το άρθρο 218,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Ευρωπαϊκή Ένωση έχει θέσει ως έναν από τους στόχους της την προαγωγή της προστασίας των δικαιωμάτων των παιδιών, όπως αναφέρεται στο άρθρο 3 της Συνθήκης για την Ευρωπαϊκή Ένωση. Τα μέτρα για την προστασία των παιδιών από την παράνομη μετακίνηση ή κατακράτηση αποτελούν ουσιαστικό τμήμα αυτής της πολιτικής.

               (2)

               Το Συμβούλιο εξέδωσε τον κανονισμό (ΕΚ) αριθ. 2201/2003 (2) («Βρυξέλλες IΙα»), ο οποίος αποσκοπεί στην προστασία των παιδιών από τις επιβλαβείς συνέπειες της παράνομης μετακίνησης ή κατακράτησής τους και στη θέσπιση διαδικασιών που αποβλέπουν στη διασφάλιση της άμεσης επιστροφής των παιδιών στο κράτος της συνήθους διαμονής τους, καθώς και στην εξασφάλιση της προστασίας του δικαιώματος προσωπικής επικοινωνίας και του δικαιώματος επιμέλειας.

               (3)

               Ο κανονισμός (ΕΚ) αριθ. 2201/2003 συμπληρώνει και ενισχύει τη σύμβαση της Χάγης της 25ης Οκτωβρίου 1980 για τα αστικά θέματα της διεθνούς απαγωγής παιδιών («σύμβαση της Χάγης του 1980»), η οποία θεσπίζει, σε διεθνές επίπεδο, σύστημα υποχρεώσεων και συνεργασίας μεταξύ των συμβαλλόμενων κρατών και μεταξύ των κεντρικών αρχών με σκοπό την εξασφάλιση της άμεσης επιστροφής των παιδιών που μετακινήθηκαν ή κατακρατήθηκαν παράνομα.

               (4)

               Όλα τα κράτη μέλη της Ένωσης αποτελούν συμβαλλόμενα μέρη της σύμβασης της Χάγης του 1980.

               (5)

               Η Ένωση παροτρύνει τις τρίτες χώρες να προσχωρήσουν στη σύμβαση της Χάγης του 1980 και υποστηρίζει την ορθή εφαρμογή της σύμβασης της Χάγης του 1980 συμμετέχοντας, από κοινού με τα κράτη μέλη, μεταξύ άλλων, στις ειδικές επιτροπές που οργανώνονται σε τακτική βάση από τη συνδιάσκεψη της Χάγης για το ιδιωτικό διεθνές δίκαιο.

               (6)

               Ένα κοινό νομικό πλαίσιο που εφαρμόζεται μεταξύ των κρατών μελών της Ένωσης και τρίτων χωρών θα μπορούσε να προσφέρει την καλύτερη λύση σε ευαίσθητες υποθέσεις διεθνούς απαγωγής παιδιών.

               (7)

               Η σύμβαση της Χάγης του 1980 ορίζει ότι εφαρμόζεται μεταξύ της προσχωρούσας χώρας και των συμβαλλομένων μερών τα οποία έχουν δηλώσει ότι αποδέχονται την προσχώρηση.

               (8)

               Η σύμβαση της Χάγης του 1980 δεν επιτρέπει σε οργανισμούς περιφερειακής οικονομικής ολοκλήρωσης όπως η Ένωση να καταστούν συμβαλλόμενα μέρη της. Ως εκ τούτου, η Ένωση δεν μπορεί να προσχωρήσει στη σύμβαση, ούτε να καταθέσει δήλωση αποδοχής προσχωρούντος κράτους.

               (9)

               Σύμφωνα με τη γνώμη 1/13 του Δικαστηρίου της Ευρωπαϊκής Ένωσης, οι δηλώσεις αποδοχής βάσει της σύμβασης της Χάγης του 1980 εμπίπτουν στην αποκλειστική εξωτερική αρμοδιότητα της Ευρωπαϊκής Ένωσης.

               (10)

               Η Ρωσική Ομοσπονδία κατέθεσε το έγγραφο προσχώρησής της στη σύμβαση της Χάγης του 1980 στις 28 Ιουλίου 2011. Η σύμβαση της Χάγης του 1980 ετέθη σε ισχύ για τη Ρωσική Ομοσπονδία την 1η Οκτωβρίου 2011.

               (11)

               Ορισμένα κράτη μέλη έχουν αποδεχθεί ήδη την προσχώρηση της Ρωσικής Ομοσπονδίας στη σύμβαση της Χάγης του 1980. Από εκτίμηση της κατάστασης στη Ρωσική Ομοσπονδία προέκυψε το συμπέρασμα ότι τα κράτη μέλη τα οποία δεν έχουν αποδεχθεί ακόμη την προσχώρηση της Ρωσικής Ομοσπονδίας είναι σε θέση να αποδεχθούν, προς το συμφέρον της Ένωσης, την προσχώρηση της Ρωσικής Ομοσπονδίας υπό τους όρους της σύμβασης της Χάγης του 1980.

               (12)

               Τα κράτη μέλη τα οποία δεν έχουν αποδεχθεί ακόμη την προσχώρηση της Ρωσικής Ομοσπονδίας θα πρέπει, επομένως, να εξουσιοδοτηθούν να καταθέσουν τις δηλώσεις αποδοχής τους όσον αφορά την προσχώρηση της Ρωσικής Ομοσπονδίας, προς το συμφέρον της Ένωσης, σύμφωνα με τους όρους που θέτει η παρούσα απόφαση. Η Δημοκρατία της Βουλγαρίας, η Τσεχική Δημοκρατία, η Δημοκρατία της Εσθονίας, η Ιρλανδία, η Ελληνική Δημοκρατία, το Βασίλειο της Ισπανίας, η Γαλλική Δημοκρατία, η Δημοκρατία της Κροατίας, η Δημοκρατία της Λιθουανίας, η Ρουμανία, η Δημοκρατία της Σλοβενίας, η Σλοβακική Δημοκρατία και η Δημοκρατία της Φινλανδίας, που έχουν αποδεχθεί ήδη την προσχώρηση της Ρωσικής Ομοσπονδίας στη σύμβαση της Χάγης του 1980, δεν θα πρέπει να καταθέσουν νέες δηλώσεις αποδοχής, δεδομένου ότι οι υφιστάμενες δηλώσεις εξακολουθούν να ισχύουν σύμφωνα με το δημόσιο διεθνές δίκαιο.

               (13)

               Το Ηνωμένο Βασίλειο και η Ιρλανδία δεσμεύονται από τον κανονισμό (ΕΚ) αριθ. 2201/2003 και συμμετέχουν στην έκδοση και την εφαρμογή της παρούσας απόφασης.

               (14)

               Σύμφωνα με τα άρθρα 1 και 2 του πρωτοκόλλου αριθ. 22 για τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη που δεν το έχουν πράξει ακόμη εξουσιοδοτούνται να αποδεχθούν την προσχώρηση της Ρωσικής Ομοσπονδίας στη σύμβαση της Χάγης της 25ης Οκτωβρίου 1980 για τα αστικά θέματα της διεθνούς απαγωγής παιδιών («η σύμβαση της Χάγης του 1980»), προς το συμφέρον της Ένωσης.
   2.   Τα αναφερόμενα στην παράγραφο 1 κράτη μέλη καταθέτουν, το αργότερο στις 11 Δεκεμβρίου 2016, δήλωση αποδοχής της προσχώρησης της Ρωσικής Ομοσπονδίας στη σύμβαση της Χάγης του 1980 προς το συμφέρον της Ένωσης, με το ακόλουθο κείμενο:

      «Η/Το [πλήρης ονομασία του ΚΡΑΤΟΥΣ ΜΕΛΟΥΣ] δηλώνει ότι αποδέχεται, προς το συμφέρον της Ευρωπαϊκής Ένωσης, την προσχώρηση της Ρωσικής Ομοσπονδίας στη σύμβαση της Χάγης της 25ης Οκτωβρίου 1980 για τα αστικά θέματα της διεθνούς απαγωγής παιδιών σύμφωνα με την απόφαση (ΕΕ) 2015/2355 του Συμβουλίου».

   3.   Κάθε κράτος μέλος ενημερώνει το Συμβούλιο και την Επιτροπή για την κατάθεση της οικείας δήλωσης αποδοχής της προσχώρησης της Ρωσικής Ομοσπονδίας και ανακοινώνει στην Επιτροπή το κείμενο της δήλωσης εντός διμήνου από την κατάθεσή της.
   Άρθρο 2
   Τα κράτη μέλη που έχουν καταθέσει τις δηλώσεις αποδοχής τους όσον αφορά την προσχώρηση της Ρωσικής Ομοσπονδίας στη σύμβαση της Χάγης του 1980 πριν από την ημερομηνία έκδοσης της παρούσας απόφασης δεν καταθέτουν νέες δηλώσεις.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα απόφαση απευθύνεται σε όλα τα κράτη μέλη, με εξαίρεση τη Δημοκρατία της Βουλγαρίας, την Τσεχική Δημοκρατία, το Βασίλειο της Δανίας, τη Δημοκρατία της Εσθονίας, την Ιρλανδία, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, τη Δημοκρατία της Κροατίας, τη Δημοκρατία της Λιθουανίας, τη Ρουμανία, τη Δημοκρατία της Σλοβενίας, τη Σλοβακική Δημοκρατία και τη Δημοκρατία της Φινλανδίας.

      Βρυξέλλες, 10 Δεκεμβρίου 2015.

            Για το Συμβούλιο

            Ο Πρόεδρος

         F. BAUSCH

      (1)  Γνώμη της 11ης Φεβρουαρίου 2015 (δεν έχει ακόμη δημοσιευτεί στην Επίσημη Εφημερίδα).

      (2)  Κανονισμός (ΕΚ) αριθ. 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας ο οποίος καταργεί τον κανονισμό (ΕΚ) αριθ. 1347/2000 (ΕΕ L 338 της 23.12.2003, σ. 1).


title: Απόφαση 2005/808/ΚΕΠΠΑ του Συμβουλίου, της 21ης Νοεμβρίου 2005, σχετικά με την παράταση της θητείας της αρχηγού της Αποστολής Επιτήρησης της Ευρωπαϊκής Ένωσης (ΑΕΕΕ)

text:
               22.11.2005

               EL

               Επίσημη Εφημερίδα της Ευρωπαϊκής Ένωσης

               L 303/62

      ΑΠΌΦΑΣΗ 2005/808/ΚΕΠΠΑ ΤΟΥ ΣΥΜΒΟΥΛΊΟΥ

   της 21ης Νοεμβρίου 2005
   σχετικά με την παράταση της θητείας της αρχηγού της Αποστολής Επιτήρησης της Ευρωπαϊκής Ένωσης (ΑΕΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,
   την κοινή δράση 2002/921/ΚΕΠΠΑ του Συμβουλίου, της 25ης Νοεμβρίου 2002, σχετικά με την παράταση της εντολής της Αποστολής Επιτήρησης της Ευρωπαϊκής Ένωσης (1), και ιδίως το άρθρο 5 παράγραφος 1,
   Εκτιμώντας τα ακόλουθα:

               (1)

               Στις 22 Noεμβρίου 2004, το Συμβούλιο εξέδωσε την απόφαση 2004/795/ΚΕΠΠΑ (2) σχετικά με την παράταση της εντολής της κας Maryse DAVIET ως αρχηγού της Αποστολής Επιτήρησης της Ευρωπαϊκής Ένωσης. Η ισχύς της εν λόγω απόφασης λήγει στις 31 Δεκεμβρίου 2005.

               (2)

               Στις 21 Νοεμβρίου 2005, το Συμβούλιο υιοθέτησε την κοινή δράση 2005/807/ΚΕΠΠΑ για την παράταση και την τροποποίηση της εντολής της Αποστολής Επιτήρησης της Ευρωπαϊκής Ένωσης (ΑΕΕΕ) (3) μέχρι τις 31 Δεκεμβρίου 2006.

               (3)

               Θα πρέπει επομένως να παραταθεί και η θητεία της αρχηγού της ΑΕΕΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Παρατείνεται η θητεία της κας Maryse DAVIET ως αρχηγού της Αποστολής Επιτήρησης της Ευρωπαϊκής Ένωσης μέχρι τις 31 Δεκεμβρίου 2006.
   Άρθρο 2
   Η παρούσα απόφαση παράγει αποτελέσματα από την ημερομηνία έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 21 Νοεμβρίου 2005.

            Για το Συμβούλιο

            Ο Πρόεδρος

         J. STRAW

      (1)  ΕΕ L 321 της 26.11.2002, σ. 51 και διορθωτικό στην ΕΕ L 324 της 29.11.2002, σ. 76· κοινή δράση όπως τροποποιήθηκε τελευταία από την κοινή δράση 2004/794/ΚΕΠΠΑ (EE L 349 της 25.11.2004, σ. 55).

      (2)  ΕΕ L 349 της 25.11.2004, σ. 56.

      (3)  Βλέπε σελίδα 61 της παρούσας Επίσημης Εφημερίδας.


Avis juridique important

|

E1994C0031

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ ΑΡΙΘ. 31/94/COL της 29ης Απριλίου 1994 σχετικά με πρόσθετες εγγυήσεις όσον αφορά τη νόσο του Aujeszky, για χοίρους με προορισμό χώρες της ΕΖΕΣ ή περιφέρειες απαλλαγμένες από τη νόσο

Επίσημη Εφημερίδα αριθ. L 138 της 02/06/1994 σ. 0043 - 0047

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ ΑΡΙΘ. 31/94/COL της 29ης Απριλίου 1994 σχετικά με πρόσθετες εγγυήσεις όσον αφορά τη νόσο του Aujeszky, για χοίρους με προορισμό χώρες της ΕΖΕΣ ή περιφέρειες απαλλαγμένες από τη νόσο Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως προσαρμόστηκε με βάση το πρωτόκολλο σχετικά με τις οριζόντιες προσαρμογές για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 παράγραφος 4 στοιχείο δ),την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, «πράξη για βοοειδή και χοιροειδή»), και ιδίως το άρθρο 10,τη συμφωνία μεταξύ των κρατών ΕΖΕΣ για την ίδρυση εποπτεύουσας αρχής και δικαστηρίου, όπως προσαρμόστηκε με βάση το πρωτόκολλο προσαρμογής της συμφωνίας μεταξύ των κρατών ΕΖΕΣ περί της ίδρυσης εποπτεύουσας αρχής και δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο γ),Εκτιμώντας:ότι η Φινλανδία θεωρεί, όπως δήλωσε σε επιστολή της 28ης Δεκεμβρίου 1993, την επικράτειά της απαλλαγμένη από τη νόσο του Aujeszky (AD) και υπέβαλε δικαιολογητικά έγγραφα προς την εποπτεύουσα αρχή της ΕΖΕΣ, όπως προβλέπεται στο άρθρο 10 παράγραφος 1 της πράξης για βοοειδή και χοιροειδή 7ότι κρίνεται σκόπιμο να καθοριστούν ορισμένες πρόσθετες εγγυήσεις για την προστασία του υγειονομικού καθεστώτος στη Φινλανδία 7ότι οι φινλανδικές αρχές για τη διακίνηση, σε εθνικό επίπεδο, χοίρων αναπαραγωγής και κρεατοπαραγωγής εφαρμόζουν κανόνες τουλάχιστον ισοδύναμους με αυτούς που προβλέπονται στην παρούσα απόφαση 7ότι δεν πρέπει να ζητηθούν οι πρόσθετες εγγυήσεις που προβλέπονται στην παρούσα απόφαση από τα κράτη της ΕΖΕΣ και τα κράτη μέλη της ΕΚ ή τις περιφέρειες αυτών που δηλώνουν ότι είναι απαλλαγμένες από την AD 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την εποπτεύουσα αρχή της ΕΖΕΣ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Για τους χοίρους που προορίζονται για αναπαραγωγή, οι οποίοι προέρχονται από άλλα κράτη της ΕΖΕΣ ή από κράτη μέλη της ΕΚ ή περιφέρειές τους και προορίζονται για χώρες της ΕΖΕΣ ή περιφέρειές τους, όπου δεν επιτρέπεται η διεξαγωγή εμβολιασμών κατά της AD, και οι οποίες εμφαίνονται στον κατάλογο του παραρτήματος Ι, πρέπει να πληρούνται οι ακόλουθες προϋποθέσεις:1.1. η AD πρέπει να δηλώνεται υποχρεωτικά στο κράτος της ΕΖΕΣ και στο κράτος μέλος προέλευσης της ΕΚ 71.2. δεν πρέπει να έχει καταγραφεί στην αγέλη προέλευσης κατά τους τελευταίους δώδεκα μήνες καμία κλινική, παθολογική ή ορρολογική μαρτυρία για την AD 71.3. εάν έχει χρησιμοποιηθεί στην αγέλη προέλευσης εμβόλιο κατά της AD, μόνον εμβόλιο g1 αραιωμένο θα πρέπει να έχει χρησιμοποιηθεί κατά τους τελευταίους δώδεκα μήνες 71.4. οι χοίροι πρέπει να έχουν τεθεί σε απομόνωση, σε χώρο εγκεκριμένο από την αρμόδια αρχή, έτσι ώστε να μην ήταν δυνατή η άμεση ή έμμεση επαφή με άλλους χοίρους για τουλάχιστον 30 ημέρες πριν από τη μετακίνηση 71.5. οι χοίροι δεν πρέπει να έχουν εμβολιαστεί 71.6. οι χοίροι πρέπει να έχουν υποβληθεί σε δοκιμή Elisa για την παρουσία αντισωμάτων g1 σύμφωνα με το παράρτημα ΙΙ της παρούσας απόφασης, σε ορρό που έχει ληφθεί τουλάχιστον 21 ημέρες μετά την είσοδο στην απομόνωση, με αρνητικά αποτελέσματα. Όλα τα ζώα που βρίσκονται σε απομόνωση πρέπει επίσης να έχουν δώσει αρνητικά αποτελέσματα στην δοκιμή αυτή. Σε περίπτωση χοίρων ηλικίας άνω των τεσσάρων μηνών, η δοκιμή που χρησιμοποιείται είναι η πλήρης δοκιμή Elisa 71.7. οι χοίροι πρέπει να έχουν παραμείνει στην αγέλη προέλευσης από τη γέννησή τους ή οι χοίροι πρέπει να έχουν παραμείνει στην αγέλη αποστολής για τρεις μήνες και σε άλλες αγέλες ισοδυνάμου καθεστώτος από τη γέννησή τους 71.8. οι χοίροι δεν πρέπει να έρθουν σε επαφή με χοίρους που δεν πληρούν τους όρους που αναφέρονται στα σημεία 1.1 έως 1.7 κατά τη μεταφορά από τον τόπο προέλευσης στη γεωργική εκμετάλλευση προορισμού.2. Για τους χοίρους που προορίζονται για κρεοπαραγωγή, οι οποίοι προέρχονται από άλλα κράτη της ΕΖΕΣ ή από κράτη μέλη της ΕΚ ή περιφέρειές τους και προορίζονται για κράτη της ΕΖΕΣ ή περιφέρειές τους, όπου δεν επιτρέπεται η διεξαγωγή εμβολιασμών κατά της AD, και οι οποίες εμφαίνονται στον κατάλογο του παραρτήματος Ι, πρέπει να πληρούνται οι ακόλουθες προϋποθέσεις:2.1. η AD πρέπει να δηλώνεται υποχρεωτικά στο κράτος της ΕΖΕΣ και στο κράτος μέλος προέλευσης της ΕΚ 72.2. δεν πρέπει να έχει καταγραφεί στην αγέλη προέλευσης κατά τους τελευταίους δώδεκα μήνες καμία κλινική, παθολογική ή ορρολογική μαρτυρία για AD 72.3. οι χοίροι δεν πρέπει να έχουν εμβολιασθεί 72.4. δεν είναι αναγκαία η υποβολή σε δοκιμή πριν από τη μετακίνηση εάν η αγέλη προέλευσης συμμετέχει σε επίσημο πρόγραμμα παρακολούθησης, σύμφωνα με το οποίο τουλάχιστον 15 % των ζώων αναπαραγωγής (ή 25 ζώα, όποιος εκ των δύο αριθμών είναι μεγαλύτερος) υποβάλλεται σε δοκιμή κατά τη διάρκεια κάθε έτους. Μια τέτοια διαδικασία δοκιμών πρέπει να μοιράζεται σε τουλάχιστον τρία περίπου ίσα διαστήματα, με μεταξύ τους διαφορά τουλάχιστον δύο μηνών 7 η μετακίνηση προς τέτοιες αγέλες επιτρέπεται μόνο από αγέλες ισοδυνάμου ή ανωτέρου καθεστώτος και στην αγέλη προέλευσης δεν πρέπει να έχουν καταγραφεί, σε ακτίνα 2 χιλιομέτρων κλινικά συμπτώματα της AD κατά τις προηγούμενες 60 ημέρες 72.5. εάν η αγέλη προέλευσης δεν συμμετέχει σε ένα τέτοιο πρόγραμμα παρακολούθησης, οι χοίροι πρέπει να έχουν διαχωριστεί πριν από τη μετακίνηση και οι χοίροι πρέπει να έχουν υποβληθεί σε δειγματοληψία σύμφωνα με το παράρτημα ΙΙΙ εντός δέκα ημερών πριν από τη μετακίνηση και πρέπει να έχουν υποβληθεί σε δοκιμή σύμφωνα με το παράρτημα ΙΙ. Όλα τα ζώα που υποβλήθηκαν στη δοκιμή πρέπει να έχουν περάσει επιτυχώς τη δοκιμή 72.6. οι χοίροι πρέπει να έχουν παραμείνει στην αγέλη προέλευσης από τη γέννησή τους ή οι χοίροι πρέπει να έχουν παραμείνει στην αγέλη αποστολής για τρεις μήνες και σε άλλες αγέλες ισοδυνάμου καθεστώτος από τη γέννησή τους 72.7. οι χοίροι δεν πρέπει να έρθουν σε επαφή με χοίρους που δεν πληρούν τους όρους που αναφέρονται στα σημεία 2.1 έως 2.6 κατά τη μεταφορά από τον τόπο προέλευσης στη γεωργική εκμετάλλευση προορισμού.3. Τα ζώα που αναφέρονται στο σημείο 2 πρέπει να μεταφέρονται απευθείας στη γεωργική εκμετάλλευση προορισμού και πρέπει να παραμείνουν εκεί έως τη σφαγή, εκτός εάν έχει δοθεί διαφορετική έγκριση από την αρμόδια αρχή του κράτους προορισμού της ΕΖΕΣ. Η αρμόδια αρχή της χώρας της ΕΖΕΣ είναι δυνατόν να ζητήσει οι χοίροι να οδηγηθούν απευθείας στη σφαγή.4. Για τους χοίρους που προορίζονται για σφαγή, οι οποίοι προέρχονται από άλλα κράτη της ΕΖΕΣ ή από κράτη μέλη της ΕΚ ή περιφέρειές τους και προορίζονται για κράτη της ΕΖΕΣ ή περιφέρειές τους, οι οποίες εμφαίνονται στον κατάλογο του παραρτήματος Ι, πρέπει να πληρούνται οι ακόλουθες προϋποθέσεις:4.1. οι χοίροι πρέπει να μεταφέρονται απευθείας στο σφαγείο προορισμού 74.2. εάν οι χοίροι αυτοί έχουν εμβολιαστεί, μόνο εμβόλιο g1 αραιωμένο πρέπει να έχει χρησιμοποιηθεί 74.3. δεν πρέπει να έχει καταγραφεί στην αγέλη προέλευσης κατά τους τελευταίους δώδεκα μήνες καμία κλινική, παθολογική ή ορρολογική μαρτυρία για AD 74.4. οι χοίροι πρέπει να έχουν παραμείνει στην αγέλη προέλευσης κατά τις προηγούμενες 60 ημέρες ή από τη γέννησή τους 74.5. η AD πρέπει να δηλώνεται υποχρεωτικά στο κράτος της ΕΖΕΣ ή στο κράτος μέλος της προέλευσης της ΕΚ 74.6. οι χοίροι δεν πρέπει να έρθουν σε επαφή με χοίρους που δεν πληρούν τους όρους που αναφέρονται στα σημεία 4.1 έως 4.5 κατά τη μεταφορά από τον τόπο προέλευσης στο σφαγείο.5. Το υγειονομικό πιστοποιητικό που αναφέρεται ως υπόδειγμα ΙΙΙ στο παράρτημα ΣΤ της πράξης για βοοειδή και χοιροειδή, πρέπει να συμπληρώνεται με τα ακόλουθα για χοίρους που προορίζονται για κράτος της ΕΖΕΣ ή περιφέρειά της που εμφαίνεται στον κατάλογο του παραρτήματος Ι και που προέρχονται από κράτος της ΕΖΕΣ ή κράτη μέλη της ΕΚ ή περιφέρειές των 7«Χοίροι σύμφωνα με την απόφαση αριθ. 31/94/COL της εποπτεύουσας αρχής της ΕΖΕΣ της 29ης Απριλίου 1994 σχετικά με τη νόσο του Aujeszky. Σε περίπτωση χοίρων για αναπαραγωγή η δοκιμή που χρησιμοποιήθηκε ήταν η πλήρης δοκιμή Elisa/Elisa για g1 αντισώματα. (Ενδεχομένως διαγράφεται η περιττή ένδειξη)».6. Οι όροι που αναφέρονται στα σημεία 1 έως 5 δεν ισχύουν για την είσοδο χοίρων σε κράτος της ΕΖΕΣ ή περιφέρειά της που εμφαίνεται στον κατάλογο του παραρτήματος Ι, από κράτος της ΕΖΕΣ ή κράτος μέλος της ΕΚ ή περιφέρειά τους, στην οποία, βάσει του άρθρου 10 της πράξης για βοοειδή και χοιροειδή, έχουν παρασχεθεί πρόσθετες εγγυήσεις που αντιστοιχούν σε αυτές της παρούσας απόφασης.7. Κράτος της ΕΖΕΣ που εμφαίνεται στον κατάλογο του παραρτήματος Ι πρέπει να υποβάλλει ετήσιες εκθέσεις σχετικά με την παρακολούθηση και τα ευρήματα όσον αφορά την AD. Η έκθεση αυτή πρέπει να υποβάλλεται στην εποπτεύουσα αρχή της ΕΖΕΣ το αργότερο την 1η Απριλίου του επόμενου έτους.8. Η παρούσα απόφαση αρχίζει να ισχύει την 1η Ιουλίου 1994.9. Η παρούσα απόφαση απευθύνεται στα κράτη της ΕΖΕΣ.10. Η παρούσα απόφαση είναι αυθεντική στην αγγλική γλώσσα.Βρυξέλλες, 29 Απριλίου 1994.Για την εποπτεύουσα αρχή της ΕΖΕΣPekka SΔILΔΜέλος της αρχήςΠΑΡΑΡΤΗΜΑ Ι Περιφέρειες απαλλαγμένες από τη νόσο του Aujeszky, οι οποίες δεν επιτρέπουν τη διεξαγωγή εμβολιασμών Φινλανδία: Όλες οι περιφέρειες(1) Όπως ορίζεται στην «Έκθεση της υποεπιτροπής της μόνιμης κτηνιατρικής επιτροπής για τη νόσο του Aujeszky», παραπομπή αριθ. VI/2556/92 - EN (PVET/EN/1374), η οποία διατίθεται από την εποπτεύουσα αρχή της ΕΖΕΣ.ΠΑΡΑΡΤΗΜΑ ΙΙ Πρωτόκολλο για τη δοκιμή ενζυματικής ανοσοπροσρόφησης (Elisa) για την ανίχνευση γλυκοπρωτεΐνης 1 στα αντισώματα του ιού της νόσου του Aujeszky (ADV-g1) στον ορρό 1. Τα ινστιτούτα που αναφέρονται στην παράγραφο 2 στοιχείο δ) αξιολογούν τις δοκιμές gl-Elisa και τις έτοιμες σειρές αντιδραστήρων (κιτ) σύμφωνα με τα κριτήρια της παραγράφου 2 στοιχεία α), β), γ). Η αρμόδια αρχή σε κάθε κράτος της ΕΖΕΣ διασφαλίζει ότι καταγράφονται μόνο g1-Elisa κιτ που πληρούν τα κριτήρια αυτά. Οι εξετάσεις που αναφέρονται στην παράγραφο 2 στοιχεία α) και β) πρέπει να διεξάγονται πριν από την έγκριση της δοκιμής και η εξέταση που αναφέρεται στην παράγραφο 2 στοιχείο γ), τουλάχιστον, πρέπει στη συνέχεια να διεξάγεται για κάθε παρτίδα.2. Τυποποίηση, ευαισθησία και ειδικός χαρακτήρας της δοκιμής.α) Η ευαισθησία της δοκιμής πρέπει να είναι τέτοιου επιπέδου ώστε οι ακόλουθοι κοινοτικοί ορροί αναφοράς (1) να είναι θετικοί:κοινοτικός ορρός αναφοράς ADVI σε διάλυση 1: 8,κοινοτικός ορρός αναφοράς ADV-g1 Α,κοινοτικός ορρός αναφοράς ADV-g1 Β,κοινοτικός ορρός αναφοράς ADV-g1 Γ,κοινοτικός ορρός αναφοράς ADV-g1 Δ,κοινοτικός ορρός αναφοράς ADV-g1 Ε,κοινοτικός ορρός αναφοράς ADV-g1 ΣΤ.β) Ο ειδικός χαρακτήρας της δοκιμής πρέπει να είναι τέτοιου επιπέδου ώστε οι ακόλουθοι κοινοτικοί ορροί αναφοράς να είναι αρνητικοί:κοινοτικός ορρός αναφοράς ADV-g1 Ζ,κοινοτικός ορρός αναφοράς ADV-g1 Η,κοινοτικός ορρός αναφοράς ADV-g1 Θ,κοινοτικός ορρός αναφοράς ADV-g1 Ι,κοινοτικός ορρός αναφοράς ADV-g1 Κ,κοινοτικός ορρός αναφοράς ADV-g1 Λ,κοινοτικός ορρός αναφοράς ADV-g1 Μ,κοινοτικός ορρός αναφοράς ADV-g1 Ν,κοινοτικός ορρός αναφοράς ADV-g1 Ξ,κοινοτικός ορρός αναφοράς ADV-g1 Ο,κοινοτικός ορρός αναφοράς ADV-g1 Π.γ) Για διεξαγωγή ελέγχου παρτίδας, ο ΕΚ ορρός αναφοράς ADVI πρέπει να είναι θετικός σε αραίωση 1 : 8 και ο ΕΚ ορρός αναφοράς ADVI-g1 Κ πρέπει να είναι αρνητικός.δ) Τα ινστιτούτα που αναφέρονται κατωτέρω θα φέρουν, επιπλέον, την ευθύνη για τον έλεγχο της ποιότητας της μεθόδου Elisa σε κάθε κράτος της ΕΖΕΣ, και ιδίως για την παραγωγή και την τυποποίηση εθνικού ορρού αναφοράς σύμφωνα με τον ΕΚ ορρό αναφοράς:1. Bundesanstalt fόr Virusseuchenbekδmpfung bei Haustieren, Wien, Austria 72. Elδinlδδkintδ ja elintarvikelaitos, Helsinki/Anstalten fφr veterinδrmedicin och livsmedel, Helsingfors, Finland 73. Veterinζrinstituttet, Oslo, Norway 74. Statens veterinδrmedicinska anstalt, Uppsala, Sweden.ε) Ο κοινοτικός ορρός αναφοράς θα παρέχεται από αυτά τα ινστιτούτα που αναφέρονται στην παράγραφο 2 στοιχείο δ) ανωτέρω.ΠΑΡΑΡΤΗΜΑ ΙΙΙ >ΘΕΣΗ ΠΗΝΑΚΑ>


title: Αποφαση του Συμβουλιου της 6ης Απριλίου 2009 για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή (2009/479/ΕΚ)

text:
               30.6.2009

               EL

               Επίσημη Εφημερίδα της Ευρωπαϊκής Ένωσης

               L 169/9

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 6ης Απριλίου 2009
   για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή
   (2009/479/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62 σημείο 2 στοιχείο β) i), σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1932/2006 του Συμβουλίου (1) τροποποίησε τον κανονισμό (ΕΚ) αριθ. 539/2001 (2) περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων της Ευρωπαϊκής Ένωσης (αρνητικός κατάλογος) και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (θετικός κατάλογος) μέσω —μεταξύ άλλων— της μεταφοράς των Μπαρμπάντος από τον αρνητικό στον θετικό κατάλογο. Επιπλέον, ο κανονισμός (ΕΚ) αριθ. 1932/2006 προβλέπει ότι η απαλλαγή εφαρμόζεται μόνο από την ημερομηνία έναρξης ισχύος συμφωνίας περί απαλλαγής από τη θεώρηση, που θα συναφθεί μεταξύ της Ευρωπαϊκής Κοινότητας και των Μπαρμπάντος.

               (2)

               Με την απόφαση της 5ης Ιουνίου 2008, το Συμβούλιο εξουσιοδότησε την Επιτροπή να διαπραγματευθεί συμφωνία μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή.

               (3)

               Οι διαπραγματεύσεις για τη συμφωνία άρχισαν στις 7 Ιουλίου 2008 και ολοκληρώθηκαν στις 16 Οκτωβρίου 2008.

               (4)

               Η συμφωνία, που μονογραφήθηκε στις Βρυξέλλες στις 12 Νοεμβρίου 2008 θα πρέπει να υπογραφεί και οι επισυναπτόμενες δηλώσεις θα πρέπει να εγκριθούν. Η συμφωνία θα πρέπει να εφαρμοστεί σε προσωρινή βάση, εν αναμονή της ολοκλήρωσης των διαδικασιών για την επίσημη σύναψή της.

               (5)

               Σύμφωνα με τα άρθρα 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας, το οποίο έχει προσαρτηθεί στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και υπό την επιφύλαξη του άρθρου 4 του πρωτοκόλλου αυτού, τα εν λόγω κράτη μέλη δεν συμμετέχουν στη θέσπιση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Κοινότητας και των Μπαρμπάντος σχετικά με την απαλλαγή από την υποχρέωση θεώρησης για βραχεία διαμονή (καλούμενη στο εξής «η συμφωνία») εγκρίνεται εξ ονόματος της Κοινότητας, με την επιφύλαξη της σύναψής της.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Οι δηλώσεις που επισυνάπτονται στην παρούσα απόφαση εγκρίνονται εξ ονόματος της Κοινότητας.
   Άρθρο 3
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδιο(-α) να υπογράψει(-ουν) τη συμφωνία, εξ ονόματος της Ευρωπαϊκής Κοινότητας, με την επιφύλαξη της σύναψής της.
   Άρθρο 4
   Η συμφωνία εφαρμόζεται σε προσωρινή βάση από την ημερομηνία υπογραφής της (3) εν αναμονή της ολοκλήρωσης των διαδικασιών για την επίσημη σύναψή της.

      Λουξεμβούργο, 6 Απριλίου 2009.

            Για το Συμβούλιο

            Ο Πρόεδρος

         J. POSPÍŠIL

      (1)  ΕΕ L 405 της 30.12.2006, σ. 23.

      (2)  ΕΕ L 81 της 21.3.2001, σ. 1.

      (3)  Η ημερομηνία υπογραφής της συμφωνίας θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
   ΚΟΙΝΗ ΔΗΛΩΣΗ ΟΣΟΝ ΑΦΟΡΑ ΤΗΝ ΙΣΛΑΝΔΙΑ, ΤΗ ΝΟΡΒΗΓΙΑ, ΤΗΝ ΕΛΒΕΤΙΑ ΚΑΙ ΤΟ ΛΙΧΤΕΝΣΤΑΪΝ
   Τα συμβαλλόμενα μέρη λαμβάνουν υπό σημείωση τη στενή σχέση που υπάρχει μεταξύ της Ευρωπαϊκής Κοινότητας και της Νορβηγίας, της Ισλανδίας, της Ελβετίας και του Λιχτενστάιν, ιδίως δυνάμει των συμφωνιών της 18ης Μαΐου 1999 και της 26ης Οκτωβρίου 2004 σχετικά με τη σύνδεση των εν λόγω χωρών με τη θέση σε ισχύ, την εφαρμογή και την ανάπτυξη του κεκτημένου του Σένγκεν.
   Υπό τις συνθήκες αυτές, είναι ευκταίο οι αρχές της Νορβηγίας, της Ισλανδίας, της Ελβετίας και του Λιχτενστάιν, αφενός, και των Μπαρμπάντος, αφετέρου, να συνάψουν, αμελλητί, διμερείς συμφωνίες σχετικά με την απαλλαγή από την υποχρέωση θεώρησης για βραχεία διαμονή με όρους παρόμοιους με εκείνους της παρούσας συμφωνίας.
   ΚΟΙΝΗ ΔΗΛΩΣΗ ΟΣΟΝ ΑΦΟΡΑ ΤΗΝ ΕΡΜΗΝΕΙΑ ΤΗΣ ΚΑΤΗΓΟΡΙΑΣ ΠΡΟΣΩΠΩΝ ΠΟΥ ΤΑΞΙΔΕΥΟΥΝ ΜΕ ΣΚΟΠΟ ΤΗΝ ΑΣΚΗΣΗ ΑΜΕΙΒΟΜΕΝΗΣ ΔΡΑΣΤΗΡΙΟΤΗΤΑΣ, ΟΠΩΣ ΠΡΟΒΛΕΠΕΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 2 ΤΗΣ ΠΑΡΟΥΣΑΣ ΣΥΜΦΩΝΙΑΣ
   Επιθυμώντας να διασφαλίσουν κοινή ερμηνεία, τα συμβαλλόμενα μέρη συμφωνούν ότι, για τον σκοπό της παρούσας συμφωνίας, η κατηγορία προσώπων που ασκούν αμειβόμενη δραστηριότητα καλύπτει πρόσωπα που εισέρχονται με σκοπό την άσκηση επικερδούς απασχόλησης/αμειβόμενης δραστηριότητας στο έδαφος του άλλου συμβαλλόμενου μέρους ως απασχολούμενοι ή ως πάροχοι υπηρεσιών.
   Η κατηγορία αυτή δεν θα πρέπει να καλύπτει:

               —

               επιχειρηματίες, δηλαδή πρόσωπα που ταξιδεύουν για επιχειρηματικούς σκοπούς (και δεν απασχολούνται επαγγελματικά στη χώρα του άλλου συμβαλλόμενου μέρους),

               —

               αθλητές και καλλιτέχνες που συμμετέχουν σε έκτακτη δραστηριότητα,

               —

               δημοσιογράφους απεσταλμένους από μέσα μαζικής ενημέρωσης της χώρας διαμονής τους και

               —

               ασκούμενους ενδοϋπηρεσιακά αποσπασμένους.

         Η εφαρμογή της παρούσας δήλωσης παρακολουθείται από τη μεικτή επιτροπή στο πλαίσιο των αρμοδιοτήτων της βάσει του άρθρου 6 της παρούσας συμφωνίας· η επιτροπή μπορεί να προτείνει τροποποιήσεις όταν το κρίνει αναγκαίο, με βάση την πείρα των συμβαλλόμενων μερών.
   ΚΟΙΝΗ ΔΗΛΩΣΗ ΟΣΟΝ ΑΦΟΡΑ ΤΗΝ ΕΡΜΗΝΕΙΑ ΤΟΥ ΧΡΟΝΙΚΟΥ ΔΙΑΣΤΗΜΑΤΟΣ ΤΡΙΩΝ ΜΗΝΩΝ ΑΝΑ ΕΞΑΜΗΝΟ ΜΕΤΑ ΤΗΝ ΗΜΕΡΟΜΗΝΙΑ ΤΗΣ ΠΡΩΤΗΣ ΕΙΣΟΔΟΥ ΟΠΩΣ ΟΡΙΖΕΤΑΙ ΣΤΟ ΑΡΘΡΟ 4 ΤΗΣ ΠΑΡΟΥΣΑΣ ΣΥΜΦΩΝΙΑΣ
   Τα συμβαλλόμενα μέρη συμφωνούν ότι το χρονικό διάστημα τριών μηνών κατ’ ανώτατο όριο επί ένα εξάμηνο μετά την ημερομηνία πρώτης εισόδου στο έδαφος των Μπαρμπάντος ή στον χώρο Σένγκεν, όπως προβλέπεται στο άρθρο 4 της παρούσας συμφωνίας, αντιστοιχεί είτε σε επίσκεψη διαρκείας είτε σε περισσότερες διαδοχικές επισκέψεις, η διάρκεια των οποίων δεν υπερβαίνει συνολικά τους τρεις μήνες ανά εξάμηνο.
   ΚΟΙΝΗ ΔΗΛΩΣΗ ΟΣΟΝ ΑΦΟΡΑ ΤΗΝ ΕΝΗΜΕΡΩΣΗ ΤΩΝ ΠΟΛΙΤΩΝ ΣΧΕΤΙΚΑ ΜΕ ΤΗ ΣΥΜΦΩΝΙΑ ΑΠΑΛΛΑΓΗΣ ΑΠΟ ΤΗΝ ΥΠΟΧΡΕΩΣΗ ΘΕΩΡΗΣΗΣ
   Αναγνωρίζοντας τη σημασία της διαφάνειας για τους πολίτες της Ευρωπαϊκής Ένωσης και τους πολίτες των Μπαρμπάντος, τα συμβαλλόμενα μέρη συμφωνούν να διασφαλίσουν την πλήρη διάχυση των πληροφοριών σχετικά με το περιεχόμενο και τις συνέπειες της συμφωνίας απαλλαγής από την υποχρέωση θεώρησης και σχετικά με συναφή θέματα, όπως οι προϋποθέσεις εισόδου.
    ---documentbreak---

               30.6.2009

               EL

               Επίσημη Εφημερίδα της Ευρωπαϊκής Ένωσης

               L 169/10

         ΣΥΜΦΩΝΊΑ
   μεταξύ της Ευρωπαϊκής Κοινότητας και των Μπαρμπάντος για την απαλλαγή από την υποχρέωση θεώρησης για βραχεία διαμονή
   Η ΕΥΡΩΠΑΪΚΗ ΚΟΙΝΟΤΗΤΑ, καλούμενη στο εξής «η Κοινότητα», και
   ΤΑ ΜΠΑΡΜΠΑΝΤΟΣ,
   καλούμενα στο εξής από κοινού «τα συμβαλλόμενα μέρη»,
   ΜΕ ΣΚΟΠΟ την περαιτέρω ανάπτυξη των φιλικών σχέσεων μεταξύ των συμβαλλόμενων μερών και επιθυμώντας να διευκολύνουν τη μετάβαση εξασφαλίζοντας στους πολίτες τους είσοδο χωρίς θεώρηση και βραχεία διαμονή,
   ΕΧΟΝΤΑΣ ΥΠΟΨΗ τον κανονισμό (ΕΚ) αριθ. 1932/2006 του Συμβουλίου, της 21ης Δεκεμβρίου 2006, για την τροποποίηση του κανονισμού (ΕΚ) αριθ. 539/2001 περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (1), μεταφέροντας, μεταξύ άλλων, έξι τρίτες χώρες, συμπεριλαμβανομένων των Μπαρμπάντος, στον κατάλογο των τρίτων χωρών οι υπήκοοι των οποίων απαλλάσσονται από την υποχρέωση θεώρησης για βραχεία διαμονή στα κράτη μέλη της Ευρωπαϊκής Ένωσης (ΕΕ),
   ΕΧΟΝΤΑΣ ΥΠΟΨΗ ότι το άρθρο 2 του κανονισμού (ΕΚ) αριθ. 1932/2006 αναφέρει ότι για τις έξι αυτές χώρες, η απαλλαγή από την υποχρέωση θεώρησης εφαρμόζεται μόλις από την ημερομηνία έναρξης ισχύος συμφωνίας περί απαλλαγής από την υποχρέωση θεώρησης, που θα συναφθεί μεταξύ της Ευρωπαϊκής Κοινότητας και εκάστης χώρας,
   ΑΝΑΓΝΩΡΙΖΟΝΤΑΣ ότι οι πολίτες όλων των κρατών μελών απαλλάσσονται από την υποχρέωση θεώρησης όταν ταξιδεύουν στα Μπαρμπάντος, εντούτοις για διαφορετικές χρονικές περιόδους 28 ημερών ή 6 μηνών,
   ΕΠΙΘΥΜΩΝΤΑΣ να διασφαλίσουν την αρχή της ίσης μεταχείρισης όλων των πολιτών της ΕΕ,
   ΛΑΜΒΑΝΟΝΤΑΣ ΥΠΟΨΗ ότι τα πρόσωπα που ταξιδεύουν με σκοπό την άσκηση αμειβόμενης δραστηριότητας κατά τη βραχεία διαμονή τους δεν καλύπτονται από την παρούσα συμφωνία και, συνεπώς, για την κατηγορία αυτή εξακολουθούν να ισχύουν οι σχετικοί κανόνες του κοινοτικού και του εθνικού δικαίου των κρατών μελών και της εθνικής νομοθεσίας των Μπαρμπάντος όσον αφορά την υποχρέωση ή την απαλλαγή από την υποχρέωση θεώρησης και την πρόσβαση σε απασχόληση,
   ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση του Ηνωμένου Βασιλείου και της Ιρλανδίας και το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και επιβεβαιώνοντας ότι οι διατάξεις της παρούσας συμφωνίας δεν εφαρμόζονται στο Ηνωμένο Βασίλειο και στην Ιρλανδία,
   ΣΥΜΦΩΝΗΣΑΝ ΣΤΑ ΕΞΗΣ:
   Άρθρο 1
   Σκοπός
   Η παρούσα συμφωνία προβλέπει δυνατότητα μετάβασης χωρίς θεώρηση για τους πολίτες της Ευρωπαϊκής Ένωσης και για τους πολίτες των Μπαρμπάντος όταν ταξιδεύουν στο έδαφος του άλλου συμβαλλόμενου μέρους για τρεις μήνες ανά εξάμηνο κατ’ ανώτατο όριο.
   Άρθρο 2
   Ορισμοί
   Για τους σκοπούς της παρούσας συμφωνίας:

               α)

               ως «κράτος μέλος» νοείται κάθε κράτος μέλος της Ευρωπαϊκής Ένωσης, με εξαίρεση το Ηνωμένο Βασίλειο και την Ιρλανδία·

               β)

               ως «πολίτης της Ευρωπαϊκής Ένωσης» νοείται υπήκοος κράτους μέλους όπως ορίζεται στο στοιχείο α)·

               γ)

               ως «πολίτης των Μπαρμπάντος» νοείται κάθε πρόσωπο που έχει την ιθαγένεια των Μπαρμπάντος·

               δ)

               ως «χώρος Σένγκεν» νοείται ο χώρος χωρίς εσωτερικά σύνορα που περιλαμβάνει τα εδάφη των κρατών μελών όπως ορίζονται στο στοιχείο α) τα οποία εφαρμόζουν πλήρως το κεκτημένο του Σένγκεν.

         Άρθρο 3
   Πεδίο εφαρμογής
   1.   Οι πολίτες της Ευρωπαϊκής Ένωσης που κατέχουν έγκυρα κοινά, διπλωματικά ή υπηρεσιακά/επίσημα διαβατήρια που έχουν εκδοθεί από κράτος μέλος μπορούν να εισέλθουν και να παραμείνουν στο έδαφος των Μπαρμπάντος χωρίς θεώρηση για την περίοδο διαμονής που ορίζεται στο άρθρο 4 παράγραφος 1.
   Οι πολίτες των Μπαρμπάντος που κατέχουν έγκυρα κοινά, διπλωματικά ή υπηρεσιακά/επίσημα διαβατήρια που έχουν εκδοθεί από τα Μπαρμπάντος μπορούν να εισέλθουν και να παραμείνουν στο έδαφος των κρατών μελών χωρίς θεώρηση για την περίοδο διαμονής που ορίζεται στο άρθρο 4 παράγραφος 2.
   2.   Η παράγραφος 1 δεν ισχύει για πρόσωπα που ταξιδεύουν με σκοπό την άσκηση αμειβόμενης δραστηριότητας.
   Για αυτή την κατηγορία προσώπων, κάθε κράτος μέλος μπορεί να αποφασίσει μεμονωμένα αν θα επιβάλει υποχρέωση θεώρησης στους πολίτες των Μπαρμπάντος ή αν θα την ανακαλέσει σύμφωνα με το άρθρο 4 παράγραφος 3 του κανονισμού (ΕΚ) αριθ. 539/2001.
   Για αυτήν την κατηγορία προσώπων, τα Μπαρμπάντος μπορούν να αποφασίσουν σχετικά με την υποχρέωση ή την απαλλαγή από την υποχρέωση θεώρησης για τους πολίτες κάθε κράτους μέλους μεμονωμένα σύμφωνα με την εθνική του νομοθεσία.
   3.   Η απαλλαγή από την υποχρέωση θεώρησης που προβλέπει η παρούσα συμφωνία εφαρμόζεται με την επιφύλαξη των νόμων των συμβαλλόμενων μερών που αφορούν τους όρους εισόδου και βραχείας διαμονής. Τα κράτη μέλη και τα Μπαρμπάντος διατηρούν το δικαίωμα να αρνηθούν την είσοδο και τη βραχεία διαμονή στο έδαφός τους αν δεν πληρούνται ένας ή περισσότεροι από τους όρους αυτούς.
   4.   Η απαλλαγή από την υποχρέωση θεώρησης ισχύει ανεξάρτητα από το μεταφορικό μέσο που χρησιμοποιείται για τη διέλευση των συνόρων των συμβαλλομένων μερών.
   5.   Θέματα που δεν καλύπτονται από την παρούσα συμφωνία διέπονται από το κοινοτικό δίκαιο, το εθνικό δίκαιο των κρατών μελών ή το εθνικό δίκαιο των Μπαρμπάντος.
   Άρθρο 4
   Διάρκεια διαμονής
   1.   Οι πολίτες της Ευρωπαϊκής Ένωσης μπορούν να μείνουν στο έδαφος των Μπαρμπάντος για τρεις μήνες ανά εξάμηνο κατ’ ανώτατο όριο από την ημερομηνία της πρώτης εισόδου στο έδαφος της χώρας.
   2.   Οι πολίτες των Μπαρμπάντος μπορούν να μείνουν στον χώρο Σένγκεν για τρεις μήνες ανά εξάμηνο κατ’ ανώτατο όριο από την ημερομηνία της πρώτης εισόδου στο έδαφος κάθε κράτους μέλους που εφαρμόζει πλήρως το κεκτημένο του Σένγκεν. Το χρονικό διάστημα των τριών μηνών ανά εξάμηνο υπολογίζεται ανεξάρτητα από τυχόν διαμονή σε κράτος μέλος που δεν εφαρμόζει ακόμη πλήρως το κεκτημένο του Σένγκεν.
   Οι πολίτες των Μπαρμπάντος μπορούν να μείνουν για τρεις μήνες ανά εξάμηνο κατ’ ανώτατο όριο από την ημερομηνία της πρώτης εισόδου στο έδαφος κάθε κράτους μέλους που δεν εφαρμόζει ακόμη πλήρως το κεκτημένο του Σένγκεν, ανεξάρτητα από την περίοδο διαμονής που υπολογίζεται για τον χώρο Σένγκεν.
   3.   Η παρούσα συμφωνία δεν επηρεάζει τη δυνατότητα των Μπαρμπάντος και των κρατών μελών να επεκτείνουν την περίοδο διαμονής πέραν των τριών μηνών σύμφωνα με το εθνικό και το κοινοτικό δίκαιο.
   Άρθρο 5
   Εδαφική εφαρμογή
   1.   Όσον αφορά τη Γαλλική Δημοκρατία, οι διατάξεις της παρούσας συμφωνίας εφαρμόζονται μόνο στο ευρωπαϊκό έδαφος της Γαλλικής Δημοκρατίας.
   2.   Όσον αφορά το Βασίλειο των Κάτω Χωρών, οι διατάξεις της παρούσας συμφωνίας εφαρμόζονται μόνο στο ευρωπαϊκό έδαφος του Βασιλείου των Κάτω Χωρών.
   Άρθρο 6
   Μεικτή επιτροπή για τη διαχείριση της συμφωνίας
   1.   Τα συμβαλλόμενα μέρη συγκροτούν μεικτή επιτροπή εμπειρογνωμόνων για τη διαχείριση της συμφωνίας (εφεξής καλούμενη «επιτροπή»), η οποία απαρτίζεται από εκπροσώπους της Ευρωπαϊκής Κοινότητας και εκπροσώπους των Μπαρμπάντος. Η Κοινότητα εκπροσωπείται από την Ευρωπαϊκή Επιτροπή.
   2.   Η επιτροπή έχει, μεταξύ άλλων, τα εξής καθήκοντα:

               α)

               να παρακολουθεί την εφαρμογή της παρούσας συμφωνίας·

               β)

               να προτείνει τροποποιήσεις ή προσθήκες στην παρούσα συμφωνία·

               γ)

               να διευθετεί τις διαφορές που προκύπτουν από την ερμηνεία ή την εφαρμογή των διατάξεων της παρούσας συμφωνίας.

         3.   Η επιτροπή συνεδριάζει όταν κρίνεται αναγκαίο, ύστερα από αίτηση ενός από τα συμβαλλόμενα μέρη.
   4.   Η επιτροπή θεσπίζει τον εσωτερικό κανονισμό της.
   Άρθρο 7
   Σχέση μεταξύ της παρούσας συμφωνίας και των υφιστάμενων διμερών συμφωνιών για την απαλλαγή από την υποχρέωση θεώρησης μεταξύ των κρατών μελών και των Μπαρμπάντος
   Η παρούσα συμφωνία υπερισχύει των διατάξεων κάθε διμερούς συμφωνίας ή ρύθμισης που έχει συναφθεί μεταξύ επιμέρους κρατών μελών και των Μπαρμπάντος, στο μέτρο που οι διατάξεις τους καλύπτουν θέματα που εμπίπτουν στο πεδίο εφαρμογής της παρούσας συμφωνίας.
   Άρθρο 8
   Τελικές διατάξεις
   1.   Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα με τις αντίστοιχες εσωτερικές διαδικασίες τους και τίθεται σε ισχύ την πρώτη ημέρα του δεύτερου μήνα που έπεται της ημερομηνίας κατά την οποία τα συμβαλλόμενα μέρη γνωστοποιούν αμοιβαία την ολοκλήρωση των ανωτέρω διαδικασιών.
   2.   Η παρούσα συμφωνία συνάπτεται για απεριόριστο χρονικό διάστημα, εκτός εάν καταγγελθεί σύμφωνα με την παράγραφο 5.
   3.   Η παρούσα συμφωνία μπορεί να τροποποιηθεί με γραπτή συμφωνία των συμβαλλόμενων μερών. Οι τροποποιήσεις αρχίζουν να ισχύουν μετά την αμοιβαία κοινοποίηση των συμβαλλόμενων μερών σχετικά με την ολοκλήρωση των εσωτερικών διαδικασιών που είναι αναγκαίες για τον σκοπό αυτό.
   4.   Κάθε συμβαλλόμενο μέρος μπορεί να αναστείλει εν όλω ή εν μέρει την παρούσα συμφωνία, ιδίως για λόγους δημόσιας τάξης, προστασίας της εθνικής ασφάλειας ή προστασίας της δημόσιας υγείας, παράνομης μετανάστευσης ή εκ νέου θέσπισης της υποχρέωσης θεώρησης από ένα από τα δύο συμβαλλόμενα μέρη. Η απόφαση αναστολής κοινοποιείται στο άλλο συμβαλλόμενο μέρος το αργότερο δύο μήνες πριν από την έναρξη ισχύος της. Το συμβαλλόμενο μέρος που ανέστειλε την εφαρμογή της παρούσας συμφωνίας ενημερώνει αμέσως το άλλο συμβαλλόμενο μέρος μόλις εκλείψουν οι λόγοι της αναστολής.
   5.   Κάθε συμβαλλόμενο μέρος μπορεί να καταγγείλει την παρούσα συμφωνία με γραπτή κοινοποίηση στο άλλο μέρος. Η παρούσα συμφωνία παύει να ισχύει 90 ημέρες μετά την ημερομηνία της εν λόγω κοινοποίησης.
   6.   Τα Μπαρμπάντος μπορούν να αναστείλουν ή να καταγγείλουν την παρούσα συμφωνία μόνο όσον αφορά όλα τα κράτη μέλη.
   7.   Η Κοινότητα μπορεί να αναστείλει ή να καταγγείλει την παρούσα συμφωνία μόνον όσον αφορά όλα τα κράτη μέλη της.

      Έγινε στις Βρυξέλλες, σε δύο αντίτυπα, στις 28 Μαΐου 2009, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Όλα τα κείμενα είναι εξίσου αυθεντικά.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Барбадос
         Por Barbados
         Za Barbados
         For Barbados
         Für Barbados
         Barbadose nimel
         Για τα Μπαρμπάντος
         For Barbados
         Pour la Barbade
         Per le Barbados
         Barbadosas vārdā
         Barbadoso vardu
         Barbados részéről
         Għal Barbados
         Voor Barbados
         W imieniu Barbadosu
         Por Barbados
         Pentru Barbados
         Za Barbados
         Za Barbados
         Barbadosin puolesta
         För Barbados

      (1)  ΕΕ L 405 της 30.12.2006, σ. 23.


title: 2011/503/ΕΕ: Απόφαση της Επιτροπής, της 11ης Αυγούστου 2011 , που επιτρέπει στην Ισπανία να αναστείλει προσωρινά την εφαρμογή των άρθρων 1 έως 6 του κανονισμού (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου, που αφορά την ελεύθερη κυκλοφορία των εργαζομένων στο εσωτερικό της Ένωσης, όσον αφορά τους ρουμάνους εργαζομένους

text:
               12.8.2011

               EL

               Επίσημη Εφημερίδα της Ευρωπαϊκής Ένωσης

               L 207/22

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Αυγούστου 2011
   που επιτρέπει στην Ισπανία να αναστείλει προσωρινά την εφαρμογή των άρθρων 1 έως 6 του κανονισμού (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου, που αφορά την ελεύθερη κυκλοφορία των εργαζομένων στο εσωτερικό της Ένωσης, όσον αφορά τους ρουμάνους εργαζομένους
   (2011/503/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την πράξη προσχώρησης της Βουλγαρίας και της Ρουμανίας (1), και ιδίως το άρθρο 23 και το σημείο 7 δεύτερο εδάφιο του παραρτήματος VII μέρος 1 «Ελεύθερη κυκλοφορία των προσώπων»,
   Έχοντας υπόψη το αίτημα που υπέβαλε η Ισπανία στις 28 Ιουλίου 2011,
   Εκτιμώντας τα ακόλουθα:

               (1)

               Από την 1η Ιανουαρίου 2009, η Ισπανία εφαρμόζει πλήρως στους ρουμάνους υπηκόους τα άρθρα 1 έως 6 του κανονισμού (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (2). Ο κανονισμός (ΕΟΚ) αριθ. 1612/68 κωδικοποιήθηκε και αντικαταστάθηκε από τον κανονισμό (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (3), ο οποίος άρχισε να ισχύει στις 16 Ιουνίου 2011.

               (2)

               Η Ισπανία, επικαλούμενη σοβαρή διαταραχή της αγοράς εργασίας της, γνωστοποίησε στην Επιτροπή στις 22 Ιουλίου 2011, σύμφωνα με το σημείο 7 τρίτο εδάφιο του παραρτήματος VII μέρος 1 της πράξης προσχώρησης του 2005, ότι αποφάσισε να επανεισαγάγει, από την εν λόγω ημερομηνία, περιορισμούς στην πρόσβαση των ρουμάνων εργαζομένων στην αγορά εργασίας της, κυρίως λόγω της ανάγκης να ληφθούν άμεσα μέτρα για την αντιμετώπιση της εποχικής κατάστασης του γεωργικού τομέα κατά τη διάρκεια του θέρους· διαφορετικά, ο κίνδυνος αύξησης του αριθμού των αφίξεων ρουμάνων εργαζομένων, μέχρι να εκδοθεί απόφαση της Επιτροπής, σύμφωνα με το σημείο 7 δεύτερο εδάφιο του παραρτήματος VII, θα υπονόμευε την αποτελεσματικότητα των επανεισαγόμενων περιορισμών. Συγχρόνως, η ισπανική κυβέρνηση υπέβαλε αιτιολογημένη εκ των υστέρων γνωστοποίηση με αποδεικτικά στοιχεία που καταδεικνύουν τη διαταραχή της αγοράς εργασίας.

               (3)

               Με επιστολή της 28ης Ιουλίου 2011, σύμφωνα με το σημείο 7 δεύτερο εδάφιο του παραρτήματος VII της πράξης προσχώρησης του 2005, η Ισπανία έδωσε συνέχεια στη γνωστοποίηση της 22ας Ιουλίου 2011, ζητώντας από την Επιτροπή να δηλώσει ότι τα άρθρα 1 έως 6 του κανονισμού (ΕΕ) αριθ. 492/2011 αναστέλλονται πλήρως για τους ρουμάνους υπηκόους σε όλη την Ισπανία και σε όλους τους τομείς της αγοράς εργασίας και ότι η απόφαση που θα ληφθεί θα πρέπει να επανεξεταστεί έως τις 31 Δεκεμβρίου 2012.

               (4)

               Η Ισπανία δικαιολογεί το αίτημά της επικαλούμενη τη σημερινή σοβαρή διαταραχή της αγοράς εργασίας της, και ιδίως την άνευ προηγουμένου πτώση του επιπέδου απασχόλησης μετά την οικονομική ύφεση η οποία ξεκίνησε το 2008 και οδήγησε σε μεγάλη αύξηση του ποσοστού ανεργίας, το οποίο σήμερα υπερβαίνει το 20 %, καθώς και τη δυσχέρεια επαναδημιουργίας σημαντικού αριθμού θέσεων απασχόλησης βραχυπρόθεσμα.

               (5)

               Η Ισπανία επισημαίνει ότι η διαταραχή της ισπανικής αγοράς εργασίας, η οποία απειλεί σοβαρά το επίπεδο απασχόλησης, έχει γενικό χαρακτήρα και δεν περιορίζεται σε μια συγκεκριμένη περιφέρεια ή σε κάποιον συγκεκριμένο τομέα.

               (6)

               Η Ισπανία δικαιολογεί επίσης το αίτημά της με τα ακόλουθα στοιχεία: μείωση του ποσοστού απασχόλησης ρουμάνων υπηκόων στην Ισπανία· σταθερή αύξηση της ανεργίας και μεγάλη αύξηση του αριθμού των ρουμάνων υπηκόων που διαμένουν στην Ισπανία, πράγμα που συνέβη παρά την αρνητική εξέλιξη των πραγμάτων στην αγορά εργασίας της Ισπανίας και το οποίο επηρέασε την ικανότητα της Ισπανίας να απορροφά νέες εισροές εργαζομένων.

               (7)

               Το σημείο 7 του παραρτήματος VII μέρος 1 της πράξης προσχώρησης του 2005 αποτελεί ρήτρα διασφάλισης, σκοπός της οποίας είναι να δίνει τη δυνατότητα σε κράτος μέλος το οποίο εφαρμόζει ήδη πλήρως τα άρθρα 1 έως 6 του κανονισμού (ΕΕ) αριθ. 492/2011 σε εργαζομένους που καλύπτονται από τις μεταβατικές ρυθμίσεις του εν λόγω παραρτήματος και το οποίο κράτος αντιμετωπίζει ή προβλέπει ότι θα αντιμετωπίσει σοβαρή διαταραχή της αγοράς εργασίας του, να επανεισαγάγει περιορισμούς στην ελεύθερη κυκλοφορία των εργαζομένων, προκειμένου να αποκαταστήσει τη φυσιολογική κατάσταση της διαταραχθείσας αγοράς εργασίας σε συγκεκριμένη περιοχή ή συγκεκριμένο επάγγελμα.

               (8)

               Το σημείο 7 του παραρτήματος VII μέρος 1 της πράξης προσχώρησης του 2005 προβλέπει δύο αλληλένδετες διαδικασίες: την κανονική διαδικασία, η οποία περιγράφεται στο σημείο 7 δεύτερο εδάφιο, και την επείγουσα διαδικασία, η οποία περιγράφεται στο σημείο 7 τρίτο εδάφιο. Ενώ η διαδικασία που προβλέπεται στο σημείο 7 δεύτερο εδάφιο επιβάλλει στο κράτος μέλος την υποχρέωση να ζητήσει από την Επιτροπή να δηλώσει εντός 2 εβδομάδων την πλήρη ή μερική αναστολή του δικαίου της Ένωσης του σχετικού με την ελεύθερη πρόσβαση στην αγορά εργασίας σε συγκεκριμένη περιοχή ή συγκεκριμένο επάγγελμα, η διαδικασία που περιγράφεται στο σημείο 7 τρίτο εδάφιο προβλέπει ότι, σε επείγουσες και έκτακτες περιπτώσεις, στις οποίες το κράτος μέλος δεν μπορεί να περιμένει την έκδοση απόφασης της Επιτροπής βάσει του σημείου 7 δεύτερο εδάφιο, το εν λόγω κράτος μπορεί να αναστείλει μονομερώς το δίκαιο της Ένωσης όσον αφορά την ελεύθερη κυκλοφορία των εργαζομένων.

               (9)

               Από την ανάλυση των διαθέσιμων οικονομικών στοιχείων προκύπτει ότι η Ισπανία αντιμετωπίζει όντως σοβαρή διαταραχή της αγοράς εργασίας της, η οποία χαρακτηρίζεται από το —με μεγάλη διαφορά— υψηλότερο ποσοστό ανεργίας στην ΕΕ (τα μηνιαία στοιχεία της Eurostat για την ανεργία εμφανίζουν για την Ισπανία ποσοστό 21,0 %, έναντι ποσοστού 9,4 % κατά μέσο όρο στην ΕΕ και 9,9 % στην ευρωζώνη τον Ιούνιο του 2011), από την ιδιαίτερα δραματική αύξηση της ανεργίας των νέων (45,7 % τον Ιούνιο του 2011) και από τη βραδεία ανάκαμψη της οικονομίας (από τα στοιχεία της Eurostat προκύπτει ότι κατά το πρώτο τρίμηνο του 2011 η αύξηση του ΑΕγχΠ σε σχέση με το προηγούμενο τρίμηνο ήταν μόνο 0,3 %, έναντι ποσοστού 0,8 % για την ΕΕ και για την ευρωζώνη), κατάσταση η οποία γίνεται ακόμη πιο δύσκολη λόγω της τρέχουσας διεθνούς χρηματοπιστωτικής κρίσης, η οποία αναγκάζει την Ισπανία να προβεί σε πρόσθετες δημοσιονομικές περικοπές, με στόχο τη δημοσιονομική εξυγίανση, πράγμα που ενδέχεται να έχει, σε βραχυπρόθεσμο επίπεδο, περαιτέρω αρνητικές συνέπειες στις δυνατότητες ανάπτυξης της ισπανικής οικονομίας. Η πτώση της απασχόλησης ήταν γενική και επηρέασε όλες τις περιφέρειες και όλους τους τομείς παραγωγής. Στοιχεία που προκύπτουν από έρευνα εργατικού δυναμικού για την περίοδο 2008-2010 δείχνουν επίσης ότι το επίπεδο απασχόλησης υποχώρησε γενικά κατά 9 % (μάλιστα δε στον κατασκευαστικό τομέα κατά 33 %), πράγμα που επηρέασε όλες τις περιφέρειες σε ποσοστά που κυμαίνονται από 6 % στη χώρα των Βάσκων έως 13 % στην αυτόνομη κοινότητα της Βαλένθιας.

               (10)

               Συνεπώς, η Επιτροπή θεωρεί ότι η Ισπανία απέδειξε ότι αντιμετωπίζει γενικευμένη διαταραχή της αγοράς εργασίας της, η οποία επηρεάζει σοβαρά το επίπεδο απασχόλησης σε όλες τις περιφέρειες και σε όλους τους τομείς και είναι πιθανόν να συνεχιστεί και στο εγγύς μέλλον.

               (11)

               Επιπλέον, από την ανάλυση της Επιτροπής προέκυψε ότι οι ρουμάνοι υπήκοοι που ζουν στην Ισπανία πλήττονται έντονα από την ανεργία σε ποσοστό άνω του 30 % (πηγή: στοιχεία από την έρευνα εργατικού δυναμικού της Eurostat για το πρώτο τρίμηνο του 2011). Οι αφίξεις ρουμάνων υπηκόων στην Ισπανία, παρά μια κάποια μείωση οφειλόμενη στην οικονομική ύφεση, παραμένουν σε σημαντικά επίπεδα, παρά το γεγονός ότι η ζήτηση εργατικού δυναμικού στην Ισπανία είναι χαμηλή. Ο αριθμός των ρουμάνων υπηκόων που έχουν τη συνήθη διαμονή τους στην Ισπανία αυξήθηκε από 388 000 την 1η Ιανουαρίου 2006 σε 823 000 την 1η Ιανουαρίου 2010 (πηγή: στατιστικές της Eurostat για τη μετανάστευση).

               (12)

               Η συνέχιση της απεριόριστης εισροής ρουμάνων εργαζομένων είναι πιθανόν να συμβάλει στην αύξηση της πίεσης στην ισπανική αγορά εργασίας.

               (13)

               Ως εκ τούτου, για να αποκατασταθεί η φυσιολογική κατάσταση της ισπανικής αγοράς εργασίας, ενδείκνυται να επιτραπεί στην Ισπανία να περιορίσει προσωρινά την ελεύθερη πρόσβαση ρουμάνων εργαζομένων στην αγορά εργασίας της.

               (14)

               Οι περιορισμοί πρόσβασης στην αγορά εργασίας αποτελούν παρέκκλιση από θεμελιώδη αρχή της συνθήκης για τη λειτουργία της Ευρωπαϊκής Ένωσης, και συγκεκριμένα από την αρχή της ελεύθερης κυκλοφορίας των εργαζομένων. Σύμφωνα με την πάγια νομολογία του Δικαστηρίου της Ευρωπαϊκής Ένωσης, τα μέτρα αυτού του είδους θα πρέπει να ερμηνεύονται και να εφαρμόζονται συσταλτικά.

               (15)

               Συνεπώς, μολονότι στην παρούσα φάση ενδείκνυται να ισχύσουν οι περιορισμοί για το σύνολο των μισθωτών δραστηριοτήτων σε όλο το έδαφος της Ισπανίας και σε όλους τους τομείς, με δεδομένη τη συγκεκριμένη τρέχουσα κατάσταση της ισπανικής αγοράς εργασίας και λαμβανομένων υπόψη των κινδύνων που θα μπορούσε να προκαλέσει ένας επιλεκτικός περιορισμός για διασπορά του προβλήματος και των άλλων πιθανών επιπτώσεων μεταξύ περιφερειών και τομέων, το πεδίο της παρέκκλισης μπορεί να περιοριστεί, αν η Επιτροπή διαπιστώσει ότι τα στοιχεία που οδήγησαν στην αποδοχή της μεταβλήθηκαν ή ότι τα αποτελέσματά της αποδεικνύονται πιο περιοριστικά απ’ όσο επιβάλλει ο σκοπός της, ιδίως για μισθωτές δραστηριότητες που απαιτούν πανεπιστημιακό πτυχίο και ισοδύναμα προσόντα.

               (16)

               Ομοίως, μολονότι, για να έχουν οι περιορισμοί που προτείνονται με την παρούσα απόφαση το προσδοκώμενο αποτέλεσμα στην ισπανική αγορά εργασίας κρίνεται τώρα ενδεδειγμένο να παραμείνουν οι περιορισμοί αυτοί σε ισχύ έως τις 31 Δεκεμβρίου 2012, το χρονοδιάγραμμα αυτό ενδέχεται να συντομευθεί, αν η Επιτροπή κρίνει ότι τα στοιχεία που οδήγησαν στην έκδοση της παρούσας απόφασης μεταβλήθηκαν ή ότι τα αποτελέσματά της αποδεικνύονται πιο περιοριστικά απ’ όσο επιβάλλει ο σκοπός της.

               (17)

               Για τον σκοπό αυτόν, η Ισπανία θα είναι υποχρεωμένη να παρέχει κάθε τρεις μήνες στην Επιτροπή στατιστικά στοιχεία που να παρουσιάζουν την εξέλιξη της αγοράς εργασίας κατά τομέα δραστηριότητας και κατά επάγγελμα. Η πρώτη τριμηνιαία έκθεση πρέπει να υποβληθεί πριν από τις 31 Δεκεμβρίου 2011.

               (18)

               Η απόφαση με την οποία επιτρέπεται στην Ισπανία να επανεισαγάγει περιορισμούς στην ελεύθερη πρόσβαση των ρουμάνων υπηκόων στην ισπανική αγορά εργασίας υπόκειται περαιτέρω σε ορισμένους όρους, προκειμένου να εξασφαλιστεί ότι οι περιορισμοί αυτοί περιορίζονται αυστηρά στο απολύτως αναγκαίο για την επίτευξη του επιδιωκόμενου σκοπού επίπεδο.

               (19)

               Συνεπώς, δεν ενδείκνυται να επιτραπεί η επανεισαγωγή περιορισμών για τους ρουμάνους υπηκόους και τα μέλη των οικογενειών τους που απασχολούνται ήδη στην ισπανική αγορά εργασίας, καθώς και για τους ρουμάνους υπηκόους και τα μέλη των οικογενειών τους που είναι ήδη εγγεγραμμένοι ως αιτούντες απασχόληση στα μητρώα των δημόσιων υπηρεσιών απασχόλησης της Ισπανίας.

               (20)

               Πρέπει επίσης να τηρούνται οι αρχές που διέπουν τους περιορισμούς πρόσβασης στην αγορά εργασίας οι οποίες καθορίζονται στο παράρτημα VII μέρος 1 της πράξης προσχώρησης του 2005, όπως η ρήτρα διατήρησης της ισχύουσας κατάστασης (ρήτρα standstill) και η αρχή της προτίμησης των εργαζομένων που είναι υπήκοοι κρατών μελών της ΕΕ, η οποία θεσπίζεται στο σημείο 14.

               (21)

               Το δικαίωμα των μελών των οικογενειών ρουμάνων εργαζομένων να αναλαμβάνουν απασχόληση στην Ισπανία πρέπει να διέπεται mutatis mutandis από το σημείο 8 του παραρτήματος VII μέρος 1 της πράξης προσχώρησης του 2005.

               (22)

               Οι περιορισμοί τους οποίους επιτρέπει η παρούσα απόφαση όσον αφορά τα δικαιώματα πρόσβασης των ρουμάνων υπηκόων και των μελών των οικογενειών τους στην ισπανική αγορά εργασίας περιορίζονται αυστηρά στο πεδίο εφαρμογής της παρούσας απόφασης και δεν θίγουν με κανένα τρόπο τυχόν άλλα δικαιώματα που έχουν, βάσει του δικαίου της Ένωσης, οι ρουμάνοι υπήκοοι και τα μέλη των οικογενειών τους.

               (23)

               Πρέπει να προβλεφθεί μια τριμηνιαία διαδικασία παρακολούθησης και ενημέρωσης για την εξέλιξη της ισπανικής αγοράς εργασίας.

               (24)

               Για σκοπούς παρακολούθησης, πρέπει να προβλεφθεί η υποχρέωση να παρέχονται στην Επιτροπή λεπτομερή στοιχεία των μέτρων που λαμβάνει η Ισπανία βάσει της παρούσας απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται στην Ισπανία, υπό τους όρους που καθορίζονται στα άρθρα 2 έως 4 της παρούσας απόφασης, να αναστείλει την εφαρμογή των άρθρων 1 έως 6 του κανονισμού (ΕΕ) αριθ. 492/2011 όσον αφορά τους ρουμάνους υπηκόους έως τις 31 Δεκεμβρίου 2012.
   Άρθρο 2
   Η παρούσα απόφαση δεν θίγει τους ρουμάνους υπηκόους και τα μέλη των οικογενειών τους

               1)

               που απασχολούνται στην Ισπανία κατά την ημερομηνία έναρξης ισχύος της παρούσας απόφασης·

               2)

               που είναι εγγεγραμμένοι ως αιτούντες απασχόληση στα μητρώα των δημόσιων υπηρεσιών απασχόλησης της Ισπανίας κατά την ημερομηνία έναρξης ισχύος της παρούσας απόφασης.

         Άρθρο 3
   Η εφαρμογή της παρούσας απόφασης υπόκειται mutatis mutandis στους όρους περί μεταβατικών ρυθμίσεων που καθορίζονται στο παράρτημα VII μέρος 1 της πράξης προσχώρησης του 2005.
   Άρθρο 4
   Η Ισπανία λαμβάνει όλα τα αναγκαία μέτρα για να εξακολουθήσει να παρακολουθεί προσεκτικά την εξέλιξη της αγοράς εργασίας. Παρέχει στην Επιτροπή τριμηνιαία στατιστικά στοιχεία που παρουσιάζουν την εξέλιξη της αγοράς εργασίας κατά τομέα δραστηριότητας και κατά επάγγελμα. Η πρώτη τριμηνιαία έκθεση πρέπει να υποβληθεί πριν από τις 31 Δεκεμβρίου 2011.
   Σε περίπτωση σημαντικής μεταβολής των στοιχείων που προσκόμισε προς υποστήριξη του αιτήματός της για έκδοση απόφασης από την Επιτροπή και των στοιχείων βάσει των οποίων εκδόθηκε η παρούσα απόφαση, η Ισπανία παρέχει χωρίς καθυστέρηση στην Επιτροπή και στα κράτη μέλη επικαιροποιημένα σχετικά στοιχεία.
   Άρθρο 5
   Η παρούσα απόφαση μπορεί να τροποποιηθεί ή να καταργηθεί, ιδίως αν τα στοιχεία για τα οποία γίνεται λόγος στο άρθρο 4 και τα οποία οδήγησαν στην έκδοσή της έχουν μεταβληθεί ή αν τα αποτελέσματά της αποδειχθούν πιο περιοριστικά απ’ όσο επιβάλλει ο σκοπός της.
   Άρθρο 6
   Η Ισπανία παρέχει στην Επιτροπή λεπτομερή στοιχεία για τα μέτρα που έχει λάβει βάσει της παρούσας απόφασης εντός δύο μηνών από την παραλαβή της.
   Άρθρο 7
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 11 Αυγούστου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 157 της 21.6.2005, σ. 203.

      (2)  ΕΕ L 257 της 19.10.1968, σ. 2. Ελληνική ειδική έκδοση: κεφάλαιο 05, τόμος 1, σ. 0033.

      (3)  ΕΕ L 141 της 27.5.2011, σ. 1.


Avis juridique important

|

31989D0490

89/490/ΕΟΚ: Απόφαση του Συμβουλίου της 28ης Ιουλίου 1989 για τη βελτίωση του περιβάλλοντος των επιχειρήσεων και την προώθηση της ανάπτυξης των επιχειρήσεων, και ιδίως των μικρομεσαίων επιχειρήσεων στην Κοινότητα

Επίσημη Εφημερίδα αριθ. L 239 της 16/08/1989 σ. 0033 - 0035

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28 Ιουλίου 1989 για τη βελτίωση του περιβάλλοντος των επιχειρήσεων και την προώθηση της ανάπτυξης των επιχειρήσεων, και ιδίως των μικρομεσαίων επιχειρήσεων στην Κοινότητα ( 89/490/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής^(1 ),  τη γνώμη του Ευρωπαϊκού Κοινοβουλίου^(2 ),  τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι, στις 3 Νοεμβρίου 1986, το Συμβούλιο εξέδωσε ψήφισμα όσον αφορά το πρόγραμμα δράσης για τις μικρομεσαίες επιχειρήσεις^(4 ) και, στις 30 Ιουνίου 1988, ψήφισμα για τη βελτίωση του περιβάλλοντος των επιχειρήσεων και την προώθηση της ανάπτυξης των  επιχειρήσεων, και ιδίως των μικρομεσαίων επιχειρήσεων, στην Κοινότητα^(5 )  ότι η Επιτροπή υπέβαλε στο Συμβούλιο ανακοίνωση σχετικά με μια κοινοτική πολιτική για τις επιχειρήσεις  ότι η Κοινότητα έχει ήδη αναπτύξει ορισμένες πρωτοβουλίες στον εν λόγω τομέα  ότι η παρούσα απόφαση ισχύει μεταξύ άλλων και για όλες τις μορφές μικρομεσαίων επιχειρήσεων, για παράδειγμα τη χειροτεχνία, τις συνεταιριστικές επιχειρήσεις και τις επιχειρήσεις αμοιβαίας συνεργασίας  ότι η ανάπτυξη κοινοτικής πολιτικής για τις επιχειρήσεις βάσει ενός αποτελεσματικού ανταγωνισμού έχει μεγάλη σημασία για την αύξηση της ανταγωνιστικότητας της οικονομίας, την ανάπτυξη της απασχόλησης και την οικονομική και κοινωνική συνοχή της  Κοινότητας  ότι είναι αναγκαία η ενίσχυση της πολιτικής αυτής ενόψει της ολοκλήρωσης της εσωτερικής αγοράς και των λοιπών μέσων δράσης που προβλέπονται στην Ενιαία Ευρωπαϊκή Πράξη και στη Λευκή Βίβλο της Επιτροπής του Ιουνίου 1986  ότι οι δυνατότητες που προσφέρονται στις μικρομεσαίες επιχειρήσεις ( ΜΜΕ ), στα πλαίσια των διαρθρωτικών ταμείων  και των κοινοτικών προγραμμάτων έρευνας και ανάπτυξης καθώς και άλλων κοινοτικών προγραμμάτων θα πρέπει να ενισχυθούν  ότι τα μέτρα που λαμβάνονται σε κοινοτικό επίπεδο δεν θα πρέπει να αλληλεπικαλύπτονται με τα μέτρα που λαμβάνονται στο επίπεδο των κρατών μελών, και ότι θα πρέπει, στο μέτρο του δυνατού, να χρησιμοποιούν τις υφιστάμενες δομές μάλλον, παρά να δημιουργούν  νέες  ότι η συνθήκη δεν προβλέπει, για την έκδοση της παρούσας απόφασης, άλλες εξουσίες εκτός από εκείνες του άρθρου^235,  ΑΠΟΦΑΣΙΖΕΙ :    Άρθρο 1 Προκειμένου να βελτιωθεί το επιχειρηματικό περιβάλλον και να προωθηθεί η δημιουργία και η ανάπτυξη των επιχειρήσεων, και ιδίως των μικρομεσαίων επιχειρήσεων ( ΜΜΕ ), λαμβάνονται μέτρα σε κοινοτικό επίπεδο .  Άρθρο 2 Στα μέτρα που αναφέρονται στο άρθρο 1 περιλαμβάνονται :  - η κατάργηση των αδικαιολογήτων διοικητικών, χρηματοοικονομικών και νομικών περιορισμών που αποτελούν ανασχετικό παράγοντα για την ανάπτυξη και τη δη - μιουργία επιχειρήσεων, και ιδίως των ΜΜΕ,  - η ενημέρωση και η υποστήριξη των επιχειρήσεων, και ιδίως των ΜΜΕ, στα θέματα που αφορούν την κοινοτική πολιτική, τις ρυθμίσεις και τις δραστηριότητες της Κοινότητας αλλά και του κάθε κράτους μέλους οι οποίες τις αφορούν ή ενδέχεται να τις αφορούν,  - η προώθηση της συνεργασίας και των εταιρικών σχέσεων μεταξύ των επιχειρήσεων, και ιδίως των ΜΜΕ, από διάφορες περιοχές της Κοινότητας .  Άρθρο 3 Προκειμένου να επιτευχθούν οι στόχοι και να εφαρμοστούν τα μέτρα που προβλέπονται στα άρθρα 1 και 2, η Επιτροπή προτείνει τις αναγκαίες δράσεις εφόσον δεν είναι δυνατόν να υλοποιηθούν καλύτερα στο επίπεδο των κρατών μελών .  Άρθρο 4 1 .  Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής .  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν . Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του  θέματος . Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο με βάση πρόταση της Επιτροπής . Κατά την ψηφοφορία στην επιτροπή, οι ψήφοι των αντιπροσώπων των  κρατών μελών σταθμίζονται σύμφωνα με το προαναφερόμενο άρθρο . Ο πρόεδρος δεν λαμβάνει μέρος στην ψηφοφορία .  Η Επιτροπή θεσπίζει μέτρα τα οποία μπορούν να εφαρμοστούν αμέσως . Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο . Στην περίπτωση αυτή, η Επιτροπή αναβάλλει την εφαρμογή  των μέτρων που αποφάσισε για διάστημα τριών μηνών από την ημερομηνία της ανακοίνωσης .  Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο .  2 .  Για την εφαρμογή της παρούσας απόφασης, η διαδικασία που αναφέρεται στην παράγραφο 1, εφαρμόζεται ιδίως στις ακόλουθες περιπτώσεις :  - στην έγκριση, την πειραματική εφαρμογή ή την επέκταση κάθε προγράμματος που έχει σχεδιαστεί για την εφαρμογή της παρούσας απόφασης,  - στο περιεχόμενο, το χρονοδιάγραμμα και τον προβλεπόμενο προϋπολογισμό για τις δράσεις και στις προσκλήσεις για την υποβολή προτάσεων,  - στην αξιολόγηση των προτεινόμενων σχεδίων, συμπεριλαμβανομένων των σχεδίων που δεν αποτελούν αντικείμενο πρόσκλησης για την υποβολή προτάσεων,  - στην περιοδική αξιολόγηση των αποτελεσμάτων που επιτυγχάνονται στα πλαίσια κάθε προγράμματος, σύμφωνα με τα προβλεπόμενα χρονοδιαγράμματα .  Άρθρο 5 Η Επιτροπή θα εξασφαλίζει στενό συντονισμό ανάμεσα στα διάφορα προγράμματα που έχουν θεσπιστεί έξω από τα πλαίσια της παρούσας απόφασης και τις πρωτοβουλίες που αναλαμβάνονται κατ' εφαρμογήν της, στο μέτρο που υπάρχει συμφέρον των ΜΜΕ και της  χειροτεχνίας : πρόγραμμα Sprint, πρόγραμμα Comett και διαρθρωτικά ταμεία . Ο συντονισμός αυτός αποτελεί αντικείμενο έκθεσης προς τη συμβουλευτική επιτροπή .  Άρθρο 6 Η Επιτροπή υποβάλλει, κάθε χρόνο, στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή έκθεση αξιολόγησης της εφαρμογής της παρούσας απόφασης .  Άρθρο 7 Το αρχικό ποσό που κρίνεται αναγκαίο για την περίοδο 1990-1993 υπολογίζεται να ανέλθει σε 110 εκατομμύρια Ecu . ιΕνα περαιτέρω ποσό, εκτιμώμενου ύψους 25 εκατομμυρίων Ecu, μπορεί να κριθεί αναγκαίο κατά την ίδια περίοδο, εφόσον το αποφασίσει το  Συμβούλιο μετά από αναθεώρηση του προγράμματος . Η απόφαση του Συμβουλίου θα πρέπει τότε να ληφθεί επί της αυτής βάσεως όπως και η παρούσα απόφαση . Οι κυριότερες δραστηριότητες που θα χρηματοδοτηθούν απαριθμούνται στο παράρτημα .  Άρθρο 8 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων .   Βρυξέλλες, 28 Ιουλίου 1989 .  Για το Συμβούλιο Ο Πρόεδρος M . CHARASSE  ( 1 ) ΕΕ αριθ . C 79 της 30.^3.^1989, σ . 5 . ( 2 ) ΕΕ αριθ. C 158 της 26.^6.^1989 . ( 3 ) ΕΕ αριθ . C 159 της 26.^6.^1989, σ. 38 . ( 4 ) ΕΕ αριθ . C 287 της 14.^11.^1986, σ . 1 . ( 5 ) ΕΕ αριθ . C 197 της 27.^7.^1988, σ . 6 .   ΠΑΡΑΡΤΗΜΑ ΔΡΑΣΤΗΡΙΟΤΗΤΕΣ ΠΡΟΣ ΧΡΗΜΑΤΟΔΟΤΗΣΗ ΚΑΤΑ ΤΗΝ ΠΕΡΙΟΔΟ 1990 ΕΩΣ 1993  1 . ^Κατάργηση των αδικαιολόγητων διοικητικών, χρηματοοικονομικών και νομικών περιορισμών ( εκτίμηση των επιπτώσεων της κειμένης και προτεινόμενης νομοθεσίας στις επιχειρήσεις, διαβούλευση με τα κράτη μέλη για τις εθνικές διαδικασίες ) 2 . ^Ενημέρωση και παροχή βοήθειας στις επιχειρήσεις - ενημέρωση :  κλασσικές μορφές ενημέρωσης ( δημοσιεύσεις, σεμινάρια, διασκέψεις ) και ανάπτυξη των Ευρωπαϊκών Κέντρων Πληροφοριών,  - παροχή βοήθειας :  ανάπτυξη των μεθόδων διοίκησης των ΜΜΕ, προώθηση της πρόσβασης των ΜΜΕ στις κεφαλαιαγορές ( συμπεριλαμβανομένων και των προγραμμάτων κεφαλαίου εκκίνησης ), προώθηση της πρόσβασης των ΜΜΕ στα κοινοτικά προγράμματα και στα διαρθρωτικά ταμεία .  3 . ^Ενθάρρυνση της συνεργασίας και της σύναψης εταιρικών σχέσεων Ανάπτυξη του Business Cooperation Network ( BC-Net ) και της Ευρωσυνεργασίας  προώθηση της διεθνικής υπεργολαβίας, πρότυπα σχέδια και προγράμματα επίδειξης για την προώθηση της διεθνικής συνεργασίας και την προώθηση της πρόσβασης των ΜΜΕ στις αγορές των  τρίτων χωρών .  4 . ^Αξιολόγηση και ανάπτυξη της πολιτικής ( συμπεριλαμβανομένης της βελτίωσης των στατιστικών που αφορούν τις ΜΜΕ, των μελετών για τις επιπτώσεις της μεγάλης κοινής αγοράς στις ΜΜΕ, της ανάπτυξης της πολιτικής και της εκπόνησης νέων σχεδίων -συμπεριλαμβανομένων ειδικών όρων και μέτρων υπέρ των  πολύ μικρών επιχειρήσεων όπως π.χ . της χειροτεχνίας - αξιολόγησης των υφιστάμενων σχεδίων )


title: Απόφαση (ΕΕ) 2017/1763 του Συμβουλίου, της 25ης Σεπτεμβρίου 2017, για τον διορισμό ενός τακτικού και ενός αναπληρωματικού μέλους, έπειτα από πρόταση της Δημοκρατίας της Λιθουανίας, στην Επιτροπή των Περιφερειών

text:
               28.9.2017

               EL

               Επίσημη Εφημερίδα της Ευρωπαϊκής Ένωσης

               L 250/57

         ΑΠΌΦΑΣΗ (ΕΕ) 2017/1763 ΤΟΥ ΣΥΜΒΟΥΛΊΟΥ
   της 25ης Σεπτεμβρίου 2017
   για τον διορισμό ενός τακτικού και ενός αναπληρωματικού μέλους, έπειτα από πρόταση της Δημοκρατίας της Λιθουανίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της λιθουανικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου, 5 Φεβρουαρίου και 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Mindaugas SINKEVIČIUS.

               (3)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας του κ. Jonas JARUTIS,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2020:

               α)

               ως τακτικό μέλος:

                           —

                           ο κ. Tadeuš ANDŽEJEVSKI, Member of Vilnius District Municipal Council·

               β)

               ως αναπληρωματικό μέλος:

                           —

                           η κ. Lina KAIRYTĖ, Member of Panevėžys District Municipal Council.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 25 Σεπτεμβρίου 2017.

            Για το Συμβούλιο

            Ο Πρόεδρος

         M. MAASIKAS

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).


Avis juridique important

|

32003B0418

2003/418/ΕΚ: Απόφαση του Ευρωπαϊκού Κοινοβουλίου, της 8ης Απριλίου 2003, σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας σχετικά με την εκτέλεση του προϋπολογισμού του για το οικονομικό έτος 2001

Επίσημη Εφημερίδα αριθ. L 148 της 16/06/2003 σ. 0089 - 0089 Επίσημη Εφημερίδα αριθ. 064 E της 12/03/2004 σ. 0256 - 0257

Απόφαση του Ευρωπαϊκού Κοινοβουλίουτης 8ης Απριλίου 2003σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας σχετικά με την εκτέλεση του προϋπολογισμού του για το οικονομικό έτος 2001(2003/418/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,έχοντας υπόψη την έκθεση του Ελεγκτικού Συνεδρίου σχετικά με τις οικονομικές καταστάσεις του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2001, συνοδευόμενη από τις απαντήσεις του Ιδρύματος(1) (C5-0597/2002),έχοντας υπόψη τη σύσταση του Συμβουλίου, της 7ης Μαρτίου 2003 (C5-0089/2003),έχοντας υπόψη τη συνθήκη ΕΚ και κυρίως το άρθρο 276 αυτής,έχοντας υπόψη το άρθρο 16 του κανονισμού (ΕΟΚ) αριθ. 1365/75(2) του Συμβουλίου όπως τροποποιήθηκε από τον κανονισμό (ΕΟΚ) αριθ. 1947/93(3) του Συμβουλίου και έχοντας υπόψη το άρθρο 185 του δημοσιονομικού κανονισμού της 25ης Ιουνίου 2002(4),έχοντας υπόψη το άρθρο 93α και το παράρτημα V του κανονισμού του,έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A5-0079/2003),1. χορηγεί απαλλαγή στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του για το οικονομικό έτος 2001·2. καταγράφει τις παρατηρήσεις του στο συνοδευτικό ψήφισμα·3. αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, στην Επιτροπή, στο Δικαστήριο και στο Ελεγκτικό Συνέδριο, καθώς και να μεριμνήσει για τη δημοσίευσή τους στην "Επίσημη Εφημερίδα της Ευρωπαϊκής Ένωσης" (σειρά L).Ο Γενικός ΓραμματέαςJulian PriestleyΟ ΠρόεδροςPat Cox(1) ΕΕ C 326 της 27.12.2002, σ. 57.(2) ΕΕ L 139 της 30.5.1975, σ. 1.(3) ΕΕ L 181 της 23.7.1993, σ. 13.(4) ΕΕ L 248 της 16.9.2002, σ. 1.


title: 2007/159/ΕΚ: Απόφαση του Συμβουλίου, της 22ας Φεβρουαρίου 2007 , σχετικά με τη θέση της Κοινότητας όσον αφορά το σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση μηχανοκίνητων οχημάτων όσον αφορά το οπτικό πεδίο του οδηγού μηχανοκίνητων οχημάτων (Κείμενο που παρουσιάζει ενδιαφέρον για τον ΕΟΧ)

text:
               9.3.2007

               EL

               Επίσημη Εφημερίδα της Ευρωπαϊκής Ένωσης

               L 69/37

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Φεβρουαρίου 2007
   σχετικά με τη θέση της Κοινότητας όσον αφορά το σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση μηχανοκίνητων οχημάτων όσον αφορά το οπτικό πεδίο του οδηγού μηχανοκίνητων οχημάτων
   (Κείμενο που παρουσιάζει ενδιαφέρον για τον ΕΟΧ)
   (2007/159/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 97/836/ΕΚ του Συμβουλίου, της 27ης Νοεμβρίου 1997, με σκοπό την προσχώρηση της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές (1), και ιδίως το άρθρο 4 παράγραφος 2 δεύτερη περίπτωση,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Το σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση μηχανοκίνητων οχημάτων όσον αφορά το οπτικό πεδίο του οδηγού (2) προβλέπει την άρση των τεχνικών φραγμών στο εμπόριο μηχανοκίνητων οχημάτων μεταξύ των συμβαλλομένων μερών όσον αφορά τις εν λόγω πτυχές και παράλληλα διασφαλίζει υψηλό επίπεδο ασφαλείας.

               (2)

               Είναι σκόπιμο να καθοριστεί η θέση της Κοινότητας όσον αφορά το προαναφερθέν σχέδιο κανονισμού και, συνεπώς, να δοθεί η δυνατότητα στην Κοινότητα, εκπροσωπούμενη από την Επιτροπή, να ψηφίσει υπέρ του εν λόγω σχεδίου.

               (3)

               Το σχέδιο κανονισμού θα πρέπει να αποτελέσει μέρος του συστήματος έγκρισης τύπου της Κοινότητας για τα μηχανοκίνητα οχήματα, διότι το πεδίο εφαρμογής της οδηγίας 77/649/ΕΟΚ του Συμβουλίου, της 27ης Σεπτεμβρίου 1977, περί προσεγγίσεως των νομοθεσιών των κρατών μελών που αφορούν στο οπτικό πεδίο του οδηγού των οχημάτων με κινητήρα (3), είναι παραπλήσιο με το πεδίο εφαρμογής του παρόντος σχεδίου κανονισμού,

         ΑΠΟΦΑΣΙΖΕΙ:
   Άρθρο 1
   Το σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) όσον αφορά την έγκριση μηχανοκίνητων οχημάτων σχετικά με το οπτικό πεδίο του οδηγού μηχανοκίνητων οχημάτων, όπως περιέχεται στο έγγραφο TRANS/WP.29/2005/82, εγκρίνεται.
   Άρθρο 2
   Η Κοινότητα, εκπροσωπούμενη από την Επιτροπή, ψηφίζει υπέρ του σχεδίου κανονισμού της ΟΕΕ/ΟΗΕ που μνημονεύεται στο άρθρο 1 κατά την προσεχή συνεδρίαση της διοικητικής επιτροπής του παγκόσμιου φόρουμ της ΟΕΕ/ΟΗΕ για την εναρμόνιση των κανονισμών σχετικά με τα οχήματα.
   Άρθρο 3
   Ο κανονισμός της ΟΕΕ/ΟΗΕ όσον αφορά την έγκριση μηχανοκίνητων οχημάτων σχετικά με το οπτικό πεδίο του οδηγού μηχανοκίνητων οχημάτων αποτελεί μέρος του συστήματος έγκρισης τύπου της Κοινότητας για τα μηχανοκίνητα οχήματα.

      Βρυξέλλες, 22 Φεβρουαρίου 2007.

            Για το Συμβούλιο

            Ο Πρόεδρος

         F. MÜNTEFERING

      (1)  ΕΕ L 346 της 17.12.1997, σ. 78.

      (2)  ΟΕΕ/ΟΗΕ, έγγραφο TRANS/WP.29/2005/82.

      (3)  ΕΕ L 267 της 19.10.1977, σ. 1. Οδηγία όπως τροποποιήθηκε τελευταία με την οδηγία 90/630/ΕΟΚ της Επιτροπής (ΕΕ L 341 της 6.12.1990, σ. 20).


Avis juridique important

|

31990D0194

90/194/ΕΟΚ: Απόφαση του Συμβουλίου της 29ης Μαρτίου 1990 για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για την καθιέρωση συνεργασίας στον τομέα της κατάρτισης στα πλαίσια της εφαρμογής του προγράμματος COMETT II (1990-1994)

Επίσημη Εφημερίδα αριθ. L 102 της 21/04/1990 σ. 0041

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαρτίου 1990 για την σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για την καθιέρωση συνεργασίας στον τομέα της κατάρτισης στα πλαίσια της εφαρμογής του προγράμματος  Comett II (1990-1994) (90/194/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής^(1),  τη γνώμη του Ευρωπαϊκού Κοινοβουλίου^(2),  Εκτιμώντας:  ότι, με την απόφαση 89/27/ΕΟΚ^(3), το Συμβούλιο ενέκρινε τη δεύτερη φάση του προγράμματος συνεργασίας μεταξύ πανεπιστημίου και επιχειρήσεων στον τομέα της κατάρτισης στα πλαίσια των τεχνολογιών (Comett ΙΙ) (1990-1994)  ότι το Συμβούλιο επέτρεψε τη συμμετοχή των χωρών της Ευρωπαϊκής Ζώνης Ελευθέρων Συναλλαγών στο πρόγραμμα Comett ΙΙ με την απόφαση της 22ας Μαΐου 1989, της οποίας το άρθρο 1 επιτρέπει στην Επιτροπή να διαπραγματευτεί - με όσες χώρες ΕΖΕΣ το επιθυμούν -  συμφωνίες που έχουν ως στόχο τους τη συνεργασία στον τομέα της κατάρτισης στην τεχνολογία στα πλαίσια της εφαρμογής του προγράμματος Comett II  ότι μια συμφωνία συνεργασίας με τη Σουηδία είναι ικανή να εμπλουτίσει τον αντίκτυπο των δράσεων του προγράμματος Comett ΙΙ στο σύνολο της Κοινότητας και θα συμβάλει στην ανάπτυξη του επιπέδου εξειδίκευσης του ανθρώπινου δυναμικού στην Ευρώπη,  ΑΠΟΦΑΣΙΖΕΙ:    Άρθρο 1 Η συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για την καθιέρωση της συνεργασίας στον τομέα της κατάρτισης στα πλαίσια της εφαρμογής του προγράμματος Comett ΙΙ (1990-1994), εγκρίνεται εξ ονόματος της  Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2 Ο Πρόεδρος του Συμβουλίου θα προβεί στην κοινοποίηση όπως προβλέπεται στο άρθρο 15 της συμφωνίας.   Βρυξέλλες, 29 Μαρτίου 1990.  Για το Συμβούλιο Ο Πρόεδρος J. P. WILSON   (1) EE ariu. C 239 thw 14. 9. 1988, s. 3. (2) EE ariu. C 96 thw 17. 1. 1990. (3) EE ariu. L 13 thw 17. 1. 1989, s. 28.


title: 2009/144/ΕΚ: Απόφαση του Συμβουλίου, της 19ης Φεβρουαρίου 2009 , σχετικά με την παράταση εφαρμογής των μέτρων που προβλέπονται στην απόφαση 2002/148/ΕΚ για την περάτωση της διαδικασίας διαβουλεύσεων με τη Ζιμπάμπουε βάσει του άρθρου 96 της συμφωνίας εταιρικής σχέσης ΑΚΕ-ΕΚ

text:
               20.2.2009

               EL

               Επίσημη Εφημερίδα της Ευρωπαϊκής Ένωσης

               L 49/15

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 19ης Φεβρουαρίου 2009
   σχετικά με την παράταση εφαρμογής των μέτρων που προβλέπονται στην απόφαση 2002/148/ΕΚ για την περάτωση της διαδικασίας διαβουλεύσεων με τη Ζιμπάμπουε βάσει του άρθρου 96 της συμφωνίας εταιρικής σχέσης ΑΚΕ-ΕΚ
   (2009/144/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2,
   τη συμφωνία εταιρικής σχέσης ΑΚΕ-ΕΚ που υπογράφηκε στο Κοτονού, στις 23 Ιουνίου 2000 (1), και αναθεωρήθηκε στο Λουξεμβούργο, στις 25 Ιουνίου 2005 (2),
   την εσωτερική συμφωνία μεταξύ των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ (3), και ιδίως το άρθρο 3,
   την πρόταση της Επιτροπής,
   Εκτιμώντας τα ακόλουθα:

               (1)

               Με την απόφαση 2002/148/ΕΚ του Συμβουλίου (4), περατώθηκαν οι διαβουλεύσεις με τη Δημοκρατία της Ζιμπάμπουε, κατ’ εφαρμογή του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΚ, και ελήφθησαν τα κατάλληλα μέτρα, όπως διευκρινίζεται στο παράρτημα της εν λόγω απόφασης.

               (2)

               Με την απόφαση 2008/158/ΕΚ (5), η εφαρμογή των μέτρων που αναφέρονται στο άρθρο 2 της απόφασης 2002/148/ΕΚ, η οποία παρατάθηκε έως τις 20 Φεβρουαρίου 2004 με το άρθρο 1 της απόφασης 2003/112/ΕΚ (6), έως τις 20 Φεβρουαρίου 2005 με το άρθρο 1 της απόφασης 2004/157/ΕΚ (7), έως τις 20 Φεβρουαρίου 2006 με το άρθρο 1 της απόφασης 2005/139/ΕΚ (8), έως τις 20 Φεβρουαρίου 2007 με το άρθρο 1 της απόφασης 2006/114/ΕΚ (9) και έως τις 18 Φεβρουαρίου 2008 με το άρθρο 1 της απόφασης 2007/127/ΕΚ (10), παρατάθηκε για νέο χρονικό διάστημα 12 μηνών έως τις 20 Φεβρουαρίου 2009.

               (3)

               Τα βασικά στοιχεία που αναφέρονται στο άρθρο 9 της συμφωνίας εταιρικής σχέσης ΑΚΕ-ΕΚ εξακολουθούν να παραβιάζονται από την κυβέρνηση της Ζιμπάμπουε και οι τρέχουσες συνθήκες στη Ζιμπάμπουε δεν διασφαλίζουν το σεβασμό των ανθρωπίνων δικαιωμάτων, των δημοκρατικών αρχών και του κράτους δικαίου.

               (4)

               Συνεπώς, η περίοδος εφαρμογής των μέτρων θα πρέπει να παραταθεί,

         ΑΠΟΦΑΣΙΖΕΙ:
   Άρθρο 1
   Η περίοδος εφαρμογής των μέτρων που αναφέρονται στο άρθρο 2 της απόφασης 2002/148/ΕΚ παρατείνεται έως τις 20 Φεβρουαρίου 2010. Τα εν λόγω μέτρα υποβάλλονται σε συνεχή αναθεώρηση.
   Η επιστολή που επισυνάπτεται στην παρούσα απόφαση απευθύνεται στον πρόεδρο της Ζιμπάμπουε.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση απευθύνεται στα κράτη μέλη.

      Βρυξέλλες, 19 Φεβρουαρίου 2009.

            Για το Συμβούλιο

            Ο Πρόεδρος

         M. ŘÍMAN

      (1)  ΕΕ L 317 της 15.12.2000, σ. 3.

      (2)  ΕΕ L 209 της 11.8.2005, σ. 26.

      (3)  ΕΕ L 317 της 15.12.2000, σ. 376.

      (4)  ΕΕ L 50 της 21.2.2002, σ. 64.

      (5)  ΕΕ L 51 της 26.2.2008, σ. 19.

      (6)  ΕΕ L 46 της 20.2.2003, σ. 25.

      (7)  ΕΕ L 50 της 20.2.2004, σ. 60.

      (8)  ΕΕ L 48 της 19.2.2005, σ. 28.

      (9)  ΕΕ L 48 της 18.2.2006, σ. 26.

      (10)  ΕΕ L 53 της 22.2.2007, σ. 23.

      ΠΑΡΑΡΤΗΜΑ
      Βρυξέλλες,
      Η Ευρωπαϊκή Ένωση θεωρεί υψίστης σημασίας τις διατάξεις του άρθρου 9 της συμφωνίας εταιρικής σχέσης ΑΚΕ-ΕΚ. Ως βασικά στοιχεία της συμφωνίας εταιρικής σχέσης, ο σεβασμός των ανθρωπίνων δικαιωμάτων, των δημοκρατικών θεσμών και του κράτους δικαίου αποτελούν τα θεμέλια των σχέσεών μας.
      Με επιστολή της 19ης Φεβρουαρίου 2002, η Ευρωπαϊκή Ένωση σας ενημέρωσε για την απόφασή της να περατώσει τις διαβουλεύσεις που είχαν ξεκινήσει δυνάμει του άρθρου 96 της συμφωνίας εταιρικής σχέσης και συνεργασίας ΑΚΕ-ΕΚ και να λάβει ορισμένα «κατάλληλα μέτρα» κατά την έννοια του άρθρου 96 παράγραφος 2 στοιχείο γ) της εν λόγω συμφωνίας.
      Με επιστολές της 19ης Φεβρουαρίου 2003, της 19ης Φεβρουαρίου 2004, της 18ης Φεβρουαρίου 2005, της 15ης Φεβρουαρίου 2006, της 21ης Φεβρουαρίου 2007 και της 19ης Φεβρουαρίου 2008, η Ευρωπαϊκή Ένωση σας ενημέρωσε για την απόφασή της να μην ανακαλέσει την εφαρμογή των «κατάλληλων μέτρων» και να παρατείνει τη διάρκεια εφαρμογής τους έως τις 20 Φεβρουαρίου 2004, τις 20 Φεβρουαρίου 2005, τις 20 Φεβρουαρίου 2006, τις 20 Φεβρουαρίου 2007, τις 20 Φεβρουαρίου 2008 και τις 20 Φεβρουαρίου 2009 αντίστοιχα.
      Η Ευρωπαϊκή Ένωση εκφράζει ικανοποίηση για την επίτευξη συμφωνίας μεταξύ των κομμάτων στη Ζιμπάμπουε με την καθοδήγηση της Αναπτυξιακής Επιτροπής για τη Νότιο Αφρική (SADC). Ελπίζει ότι η νέα κυβέρνηση θα ανταποκριθεί στη δέσμευσή της να μεταρρυθμίσει μεταξύ άλλων τον τομέα του κράτους δικαίου, των ανθρωπίνων δικαιωμάτων και του εκδημοκρατισμού.
      Εντούτοις, 12 μήνες μετά την έγκριση της τελευταίας απόφασης σχετικά με τα κατάλληλα μέτρα, η Ευρωπαϊκή Ένωση διαπιστώνει ότι δεν έχει σημειωθεί αισθητή πρόοδος στους πέντε τομείς που αναφέρονται στην απόφαση του Συμβουλίου της 18ης Φεβρουαρίου 2002.
      Βάσει των ανωτέρω, η Ευρωπαϊκή Ένωση θεωρεί ότι δεν είναι δυνατή η άρση των κατάλληλων μέτρων και αποφάσισε να παρατείνει την περίοδο εφαρμογής τους μέχρι τις 20 Φεβρουαρίου 2010, ενώ εκκρεμεί εκ νέου η έναρξη διαπραγματεύσεων.
      Η Ευρωπαϊκή Ένωση επιθυμεί να τονίσει για άλλη μια φορά ότι δεν έχει την πρόθεση να επιβάλει κυρώσεις στον λαό της Ζιμπάμπουε και ότι θα εξακολουθήσει να συμβάλλει σε επιχειρήσεις ανθρωπιστικού χαρακτήρα και σε έργα που αποσκοπούν στην άμεση στήριξη του πληθυσμού, ιδίως όσον αφορά τον κοινωνικό τομέα, τον εκδημοκρατισμό και τον σεβασμό των ανθρωπίνων δικαιωμάτων και του κράτους δικαίου, τα οποία δεν θίγονται από τα μέτρα αυτά.
      Η Ευρωπαϊκή Ένωση επιθυμεί να υπενθυμίσει ότι η εφαρμογή των κατάλληλων μέτρων κατά την έννοια του άρθρου 96 της συμφωνίας εταιρικής σχέσης ΑΚΕ-ΕΚ δεν εμποδίζει τη διεξαγωγή πολιτικού διαλόγου, όπως ορίζεται στις διατάξεις του άρθρου 8 της εν λόγω συμφωνίας.
      Με το πνεύμα αυτό, η Ευρωπαϊκή Ένωση επιθυμεί να υπογραμμίσει για άλλη μια φορά τη σημασία που αποδίδει στη μελλοντική συνεργασία ΕΚ-Ζιμπάμπουε και επιθυμεί να επιβεβαιώσει την πρόθεσή της να συνεχίσει το διάλογο και να επιτύχει στο εγγύς μέλλον τις συνθήκες που θα επιτρέψουν την επανάληψη όλων των δραστηριοτήτων συνεργασίας.
      Με τιμή,

            Για την Επιτροπή

            Για το Συμβούλιο


Avis juridique important

|

31996D0753

96/753/ΕΚ: Απόφαση του Συμβουλίου της 6ης Δεκεμβρίου 1996 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, περί του πρωτοκόλλου αριθ. 2 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας

Επίσημη Εφημερίδα αριθ. L 345 της 31/12/1996 σ. 0078 - 0078

ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Δεκεμβρίου 1996 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, περί του πρωτοκόλλου αριθ. 2 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (96/753/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με την πρόταση του άρθρου 228 παράγραφος 2,την πρόταση της Επιτροπής,Εκτιμώντας:ότι, καταρτίστηκε συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας αφενός, και του Βασιλείου της Νορβηγίας αφετέρου, του πρωτοκόλλου αριθ. 2 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (1) για να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και η υλοποίηση των συμφωνιών του Γύρου της Ουρουγουάης,ότι η συμφωνία αυτή πρέπει να εγκριθεί,ΑΠΟΦΑΣΙΖΕΙ:Άρθρο 1 Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας αφενός, και του Βασιλείου της Νορβηγίας αφετέρου, περί του πρωτοκόλλου αριθ. 2 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας.Το κείμενο των επιστολών επισυνάπτεται στην παρούσα απόφαση.Άρθρο 2 Οι λεπτομέρειες εφαρμογής της παρούσας απόφασης θεσπίζονται από την Επιτροπή επικουρουμένη από την επιτροπή του άρθρου 15 του κανονισμού (ΕΚ) αριθ. 3448/93 σύμφωνα με τη διαδικασία του άρθρου 16 του κανονισμού αυτού (2).Άρθρο 3 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία που αναφέρεται στο άρθρο 1 δεσμεύοντας την Κοινότητα.Βρυξέλλες, 6 Δεκεμβρίου 1996.Για το ΣυμβούλιοΟ ΠρόεδροςD. SPRING(1) ΕΕ αριθ. L 171 της 27. 6. 1973, σ. 1.(2) ΕΕ αριθ. L 318 της 20. 12. 1993, σ. 18.


Avis juridique important

|

32002D1007

2002/1007/ΕΚ: Απόφαση του Συμβουλίου, της 9ης Δεκεμβρίου 2002, για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από την 1η Ιουνίου 2002 έως τις 31 Μαΐου 2005, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας του Σάο Τομέ και Πρίνσιπε για την αλιεία στα ανοικτά του Σάο Τομέ

Επίσημη Εφημερίδα αριθ. L 351 της 28/12/2002 σ. 0078 - 0089

Απόφαση του Συμβουλίουτης 9ης Δεκεμβρίου 2002για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από την 1η Ιουνίου 2002 έως τις 31 Μαΐου 2005, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας του Σάο Τομέ και Πρίνσιπε για την αλιεία στα ανοικτά του Σάο Τομέ(2002/1007/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37 σε συνδυασμό με το άρθρο 300 παράγραφος 2,την πρόταση της Επιτροπής,Εκτιμώντας τα ακόλουθα:(1) Όπως προβλέπει η συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίνσιπε για την αλιεία στα ανοικτά των ακτών του Σάο Τομέ(1), η Κοινότητα και η Λαϊκή Δημοκρατία του Σάο Τομέ προέβησαν σε διαπραγματεύσεις για να καθορίσουν τις τροποποιήσεις ή τις συμπληρώσεις που πρέπει να συμπεριληφθούν στη ως άνω συμφωνία κατά το τέλος της περιόδου εφαρμογής του πρωτοκόλλου που προσαρτάται σε αυτή.(2) Κατόπιν των εν λόγω διαπραγματεύσεων μονογραφήθηκε νέο πρωτόκολλο στις 14 Φεβρουαρίου 2002.(3) Με το πρωτόκολλο αυτό, οι αλιείς της Κοινότητας διαθέτουν αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία του Σάο Τομέ και Πρίνσιπε για την περίοδο από την 1η Ιουνίου 2002 έως τις 31 Μαΐου 2005.(4) Για να εξασφαλισθεί η συνέχιση των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοσθεί το νέο πρωτόκολλο το συντομότερο δυνατό. Για τον λόγο αυτό, τα δύο μέρη μονογράφησαν συμφωνία με τη μορφή ανταλλαγής επιστολών που προβλέπει την προσωρινή εφαρμογή του μονογραφημένου πρωτοκόλλου από την 1η Ιουνίου 2002.(5) Είναι σκόπιμο να καθοριστεί ο τρόπος κατανομής των αλιευτικών δυνατοτήτων μεταξύ των κρατών μελών καθώς και τις υποχρεώσεις τους όσον αφορά την κοινοποίηση των ποσοτήτων που αλιεύθηκαν,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών για την προσωρινή εφαρμογή του πρωτοκόλλου που καθορίζει, για την περίοδο από την 1η Ιουνίου 2002 έως τις 31 Μαΐου 2005, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίνσιπε, όσον αφορά την αλιεία στα ανοικτά του Σάο Τομέ και Πρίνσιπε.Τα κείμενα της συμφωνίας υπό μορφήν ανταλλαγής επιστολών και του πρωτοκόλλου επισυνάπτονται στην παρούσα απόφαση.Άρθρο 2Οι αλιευτικές δυνατότητες που καθορίζονται στο πρωτόκολλο κατανέμονται μεταξύ των κρατών μελών ως εξής:>ΘΕΣΗ ΠΙΝΑΚΑ>Εάν οι αιτήσεις αδειών αυτών των κρατών μελών δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.Άρθρο 3Τα κράτη μέλη, τα σκάφη των οποίων αλιεύουν στο πλαίσιο του παρόντος πρωτοκόλλου κοινοποιούν στην Επιτροπή τις ποσότητες κάθε αποθέματος που αλιεύονται στην αλιευτική ζώνη του Σάο Τομέ και Πρίνσιπε σύμφωνα με τις διατάξεις του κανονισμού αριθ. 500/2001 της Επιτροπής της 14ης Μαρτίου 2001(2).Άρθρο 4Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών δεσμεύοντας την Κοινότητα.Βρυξέλλες, 9 Δεκεμβρίου 2002.Για το ΣυμβούλιοΟ ΠρόεδροςH. C. Schmidt(1) ΕΕ L 54 της 25.2.1984, σ. 2.(2) ΕΕ L 73 της 15.3.2001, σ. 8.